text: Rickenbacker oli Rickenbackerin satamaviraston alaisuudessa vuoteen 2003, jolloin se siirtyi yhdessä Port Columbusin ja Boltonin lentoasemien kanssa Columbus Regional Airport Authorityn alaisuuteen. Rahtilentoja kentälle lentävät muun muassa FedEx Express, FedEx Feeder, Mountain Air Cargo ja UPS Airlines. Boeing 747 -koneilla kentälle lentävät Evergreen International Airlines, Atlas Air ja Kalitta Air.


title: Rickenbackerin kansainvälinen lentoasema

text: Lentoasemaa käytettiin vuonna 1997 elokuvan Air Force One kuvauksissa.


text: Joulukuussa 2006 PlanetSpace aloitti neuvottelut Ohion hallituksen kanssa laukaisukeskuksen rakentamisesta Rickenbackerin lentoasemalle.


text: Direct Air lopetti lentonsa Rickenbackerille maaliskuussa 2012 ja Vision Airlines syyskuussa 2012.


title: Parma (Ohio)

text: Parma on kaupunki Yhdysvalloissa, Ohion osavaltiossa. Se sijaitsee Clevelandin eteläpuolella ja kuuluu sen suurkaupunkialueeseen. Kaupungissa on ollut asutusta jo vuodesta 1816. Se kasvoi voimakkasti toisen maailmansodan aikana ja jälkeen sekä teollistumisen takia että siksi että clevelandilaiset muuttivat lähiöihin (kuten Parmaan). Nykyisin Parmassa valmistetaan autonosia ja väriaineita.


title: Parma (Ohio)

text: Vuoden 2010 väestönlaskennassa Parman väkiluku oli 81 601.


title: Middletown (Ohio)

text:
Middletown on kaupunki Yhdysvalloissa, Ohion osavaltiossa. Se sijaitsee Cincinnatin ja Daytonin puolivälissä ja lasketaan osaksi Cincinnatin suurkaupunkialuetta. Molempiin suurkaupunkeihin pääsee autolla puolessa tunnissa I-75 -valtatietä pitkin.
Vuoden 2010 väestönlaskennassa Middletownin väkiluku oli 48 649.


title: Middletown (Ohio)

text:
Middletownin keskeinen sijainti ja hyvät liikenneyhteydet saivat sen kehittymään vilkkaaksi kauppapaikaksi, josta ympäröivän maaseudun tuotteita lähetettiin suurkaupunkeihin maanteitä, kanavia ja rautateitä pitkin.
Paperin ja teräksen tuotanto ovat olleet tärkeitä Middletonin historiassa. Vuonna 2007 valmistui suuri sairaalakompleksi.


title: Abc kissa kävelee

text: ABC kissa kävelee on suomenkielinen lastenloru, josta on useita muunnelmia. Loru on aiheena Ruoholahdessa sijaitsevalle patsaalle, joka sijaitsee Ruoholahden ala-asteen pihalla. Veistoksessa harmaa kissa kiipeää tikapuita pitkin suuren punaisen A-kirjaimen päälle.


title: Mentor (Ohio)

text: Mentor on kaupunki Yhdysvalloissa, Ohion osavaltiossa. Se sijaitsee Eriejärven rannalla noin 32 km Clevelandista koilliseen.


title: Mentor (Ohio)

text: Vuoden 2010 väestönlaskennassa Middletownin väkiluku oli 47 159.


title: Mansfield (Ohio)

text: Mansfield on kaupunki Yhdysvalloissa, Ohion osavaltiossa. Se sijaitsee Mohican-joen haarautumiskohdassa noin 100 km Columbuksesta koilliseen.


title: Mansfield (Ohio)

text: Vuoden 2010 väestönlaskennassa Mansfieldin väkiluku oli 47 821.


title: Emma Raven

text: Emma Raven on englantilainen kirjailija. Hänen ensimmäinen romaaninsa on "Kun pimeys laskeutuu" (2001). Kirjasta on julkaistu kolme jatko-osaa; "Ratsumies rajan takaa" (2004), "Lindenburgin linnan aarre" (2007) ja "Hämärän tyttö" (2011).


title: Samuel Morin

text: Samuel Morin (s. 12. heinäkuuta 1995 Kanada) on kanadalainen jääkiekkoilija, joka pelaa NHL-seura Philadelphia Flyersin organisaatiossa. Pelipaikaltaan hän on puolustaja.


title: Samuel Morin

text: Philadelphia Flyers varasi isokokoinen ja pelityyliltään varaamisseuraansa muistuttavan Morinin ensimmäisellä kierroksella vuoden . Ulottuvasta ja perusvarmasta Morinista odotetaan ykkösparin puolustajaa NHL:llään. Morinin vahvuuksiin kuuluu ulottuvuus, vahva luistelu isokokoiseksi puolustajaksi, aggressiivisuus, kova lyöntilaukaus sekä tietynlainen perusvarmuus puolustuspäässä. Kehitettävää nuorella Morinilla on vielä hyökkäyspään yleispelaamisessa. Puolustaja oli mukana Flyersin vuoden 2013 tulokas- sekä harjoitteluleirillä, joiden jälkeen Morin lähetettiin takaisin QMJHL:llään junioriseuransa Rimouski Océanicin pariin.


title: Samuel Morin

text: Morin pelasi Rimouski Océanicissa lopulta neljä kautta 2011–2015. Viimeisellä kaudellaan hän oli voittamassa Océanicissa QMJHL:n mestaruutta. Ammattilaisuransa hän aloitti 2015–2016 Flyersin farmiseurassa AHL-liigan Lehigh Valley Phantomsissa. Seuraavalla kaudella Morin pelasi ensimmäisen NHL-ottelunsa Flyersissa.


title: Ruskotunturi

text: Ruskotunturi on Oulussa Ruskon kaupunginosassa sijaitseva laskettelukeskus. Etäisyys Oulun keskustaan on noin seitsemän kilometriä. Keskus on rakennettu Ruskon kaatopaikan jätevuoren päälle. Rakennustyöt alkoivat 17. tammikuuta 2013 katuyhteyden rakentamisella Raitotieltä. Kadun rahoitti Oulun kaupunki. Laskettelukeskus avattiin 15. joulukuuta 2013.


title: Ruskotunturi

text: Keskuksessa on kolme hissiä ja viisi rinnettä. Suurin korkeusero on 49 metriä, ja pisin rinne on 390 metriä pitkä.


title: Ruskotunturi

text: Kesäisin Actionpark Oulu järjestää paikalla rinneautoilua.


title: Saksan työväenpuolue

text: Saksan työväenpuolue, ( saksaksi "Deutsche Arbeiterpartei", lyhenne DAP) oli Saksan kansallissosialistisen puolueen edeltäjä, eli puolue josta muodostui Saksan kansallissosialistisen puolue.


title: Saksan työväenpuolue

text: Saksan työväenpuolue perustettiin Münchenissä 1919 ja se oli yksi lukuisista pienistä poliittisista liikkeistä jotka ensimmäisen maailmansodan tappio nostatti esiin. Puolueen perustajat olivat Anton Drexler ja Karl Harrer. Harrer oli esoteerisen ja oikeistoradikaalin Thule-seuran ("Thule-Gesellschaft") jäsen. Seuran pyynnöstä hän perusti yhdessä Anton Drexlerin kanssa Poliittisen opintopiirin ("Politischer Arbeiterzirkel"), jonka pohjalle perustettiin 5. tammikuuta 1919 Saksan työväenpuolue DAP. Puolueen perustajajäseniin kuuluivat Harrerin ja Drexlerin lisäksi myös Gottfried Feder ja vanhempi äärioikeistolainen ja antisemitistinen runoilija Dietrich Eckart.


title: Saksan työväenpuolue

text: Adolf Hitler toimi vuonna 1919 Saksan armeijan Reichswehrin urkkijana tehtävänään seurata määrättyjen puolueiden ja järjestöjen toimintaa Münchenin seudulla. Syyskuun 12. hänet määrättiin vakoilemaan Saksan työväenpuolueen kokousta Sterneckerbräu-oluttuvassa. Hitler seurasi vaivihkaa kokousta jossa puhujana piti olla DAP:n perustajajäseniin kuuluva kirjailija Dietrich Eckart. Eckartin sairastuttua pääpuhujana toimi kuitenkin insinööri Feder. Puheen jälkeisessä keskustelutilaisuudessa kun eräs professori Baumann ilmaisi kannattavansa Baijerin eroa Saksasta, piti Hitler kiivaan vastapuheenvuoron ja tyrmäsi ajatuksen. Hitlerin puheesta vaikuttunut DAP:n puheenjohtaja Anton Drexler sujautti hänelle kirjoittamansa lehtisen ja ehdotti puolueeseen liittymistä.


title: Saksan työväenpuolue

text: Syyskuun lopulla Hitler kirjattiin DAP:n jäseneksi numero 555. Hitler itse kertoi liittyneensä puolueeseen päiväkausien pohdiskelujen jälkeen, mutta on myös mahdollista että hänen esimiehensä yksinkertaisesti määräsivät hänet soluttautumaan puolueeseen. Häntä ei esimerkiksi erotettu armeijasta, mikä oli tuolloin sääntönä mikäli Reichswehrin jäsen liittyi johonkin puolueeseen. Hitler itse mainitsee kirjassaan Taisteluni jäsennumeronsa olleen seitsemän, vaikka todellisuudessa hän oli DAP:n komitean seitsemäs jäsen.


title: Saksan työväenpuolue

text: Hitler oli ajatellut perustaa oman puolueen, mutta näki DAP:ssa mahdollisuuden erottautua ja astua puolueen johtoon. Armeijalta saamansa palkan turvin hän pystyi omistautumaan kokopäiväisesti poliittisen propagandan tekoon toisin kuin muut, päivätyössä olleet DAP:n johtohahmot. Oluttuvissa pitämiensä agitaatiopuheidensa ansiosta Hitler nousi pian DAP:n pääpuhujaksi ja hänen kansansuosionsa kasvoi nopeasti.


title: Saksan työväenpuolue

text: Harrer valittiin Saksan työväenpuolueen ensimmäiseksi puheenjohtajaksi. Hänen alkuperäisenä suunnitelmanaan oli muodostaa puolueesta Thule-seuran tapainen salaseura. Adolf Hitler ei kuitenkaan hyväksynyt Harrerin suunnitelmaa. Hitler halusi luoda puolueesta massojen kansanliikkeen. Vuoden 1919 loppua kohden Harrerin ja Hitlerin välinen kilpailu sai yhä selvempiä muotoja. Harrer syytti Hitleriä suuruudenhulluksi, mutta joutui jättämään virkansa Hitlerin painostuksesta. Hän erosi puolueesta 5. tammikuuta 1920. Puolueen toiseksi puheenjohtajaksi tuli Drexler, jota myöhemmin seurasi Hitler itse.


title: Saksan työväenpuolue

text: Ensimmäisen suuren joukkokokouksensa DAP järjesti Münchenin Hofbräuhaus-olutravintolassa 24. helmikuuta 1920, jolloin puolueen nimi muutettiin "Saksan kansallissosialistiseksi työväenpuolueeksi (NSDAP)".


title: Fethullah Gülen

text: Fethullah Gülen (s. 27. huhtikuuta 1941) on turkkilainen uskonoppinut, filosofi, kirjailija ja yhteiskunnallinen vaikuttaja. Aikaisemmin imaamina toiminut Gülen on islamilaisen sufilaisuuden edustaja sen modernissa muodossa. Gülen on painottanut tieteen ja uskontojen välisen dialogin sekä demokratian merkitystä. Hän on pasifisti ja korostaa koulutuksen roolia yhteiskunnan rakentamisessa. Hänen ympärilleen on muodostunut poliittinen liike, jota kutsutaan Hizmet-liikkeeksi tai Fethullah Gülen -liikkeeksi, mutta se ei ole kiinteä organisaatio. Hän asuu Yhdysvalloissa Pennsylvaniassa, jossa hän on asunut maanpaossa vuodesta 1999 alkaen.


title: Fethullah Gülen

text: Gülen syntyi Itä-Turkissa uskonnolliseen perheeseen, ja hänen isänsä oli imaami. Nuoruudessaan hän sai merkittävimpiä vaikutteita Said Nursilta, jonka oppeja hänen on tulkittu toteuttavan käytännössä. Gülen uskoo suufilaisuuden edustavan islamin uskon syvällisintä ydintä, ja hän on saanut vaikutteita tunnettujen mystikkojen, kuten Maulana Rumin ja Ibn Arabin, filosofiasta. Gülen on kirjoittanut useita filosofis-uskonnollisia teoksia, joissa hän käsittelee muun muassa nuorten kasvatusta, islamin uskon opetuksia ja suufilaisuuden peruskäsitteitä. Gülen on kirjoittanut artikkeleita islamilaista filosofiaa käsitteleviin julkaisuihin.


title: Fethullah Gülen

text: Presidentti Recep Tayyip Erdoğan ja Gülen ajautuivat välirikkoon 2013 Turkin korruptioskandaalin jälkeen. Poliisi pidätti tutkinnan aikana useita Turkin hallituksen jäseniä, jotka olivat sekaantuneet lahjontaan ja laittomaan kultakauppaan. Erdoğan on väittänyt Gülenin olevan korruptiotutkinnan taustalla. Pian Gülen julistettiin Turkissa terroristiksi.


title: Fethullah Gülen

text: Gülen on kiistänyt Erdoğanin syytökset ja korostanut, että poliisit ja viranomaiset ovat suorittaneet velvollisuutensa pidättäessään Turkin korruptoituneen hallituksen edustajia. Erdoğan on syyttänyt Gülenin kannattajien olevan heinäkuussa 2016 tapahtuneen Turkin vallankaappauksen takana. Gülenin ideologiaa edistävä Yhteisten arvojen liitto on vastannut syytteisiin seuraavasti:


title: Fethullah Gülen

text: Gülenin perustamalla liikkeellä on miljoonia kannattajia, se ylläpitää yliopistoja sairaaloita ja toimii yli 150 maassa eri puolilla maailmaa. Turkin parlamentin jäsen Hakan Şükür asettui voimakkaasti puolustamaan Hizmet (suom. 'palvelus') -liikettä joulukuussa 2013 Turkin hallituksen syrjittyä Gülenin perustamaa kouluverkkoa.


title: Fethullah Gülen

text: Sen jälkeen, kun Gülen ajautui välirikkoon Erdoğanin kanssa, häntä on kritisoitu voimakkaasti Turkin hallitusta tukevassa mediassa. Gülenia ja hänen järjestöään on myös kuvattu valtiollisessa mediassa kurdivastaiseksi.


title: Vöyrin vapaaherrakunta

text: Vöyrin vapaaherrakunta oli Vöyrin pitäjän laajuinen läänitys. Se lahjoitettiin 1651 Göran Paijkullille ja peruutettiin kruunulle 1675.


title: Heterodyyni

text: Heterodyyni eli keskeismodulaatio on radiotekniikassa ja muussakin signaalinkäsittelyssä yleisessä käytössä oleva, mutta myös esimerkiksi korvin kuultavilla taajuuksilla esiintyvä ja esimerkiksi äänisynteesin yhteydessä hyödynnetty ilmiö, jossa kahden eritaajuisen signaalin sekoittuminen tuottaa alkuperäisten signaalien summa- ja erotustaajuudet. Nimitys tarkoittaa karkeasti kääntäen "erivoimaista" ja on lähtöisin radioalan havainnoista. Ensimmäiset radiovastaanottimet olivat "omavoimaisia" eli toimivat pelkästään antennista saatavan signaalin voimalla.


title: Heterodyyni

text: Elektronisen musiikin yhteydestä tunnettu rengasmodulaatio tuottaa heterodyyni-ilmiön korvin kuultavalla taajuusalueella. Puolet ilmiöstä voidaan havaita vaikkapa kitaraa viritettäessä, jolloin kahden hieman eri korkeudelta soitetun kielen yhteinen ääni soutaa vuoroin vaiheeseen ja pois. Tämä soututaajuus, "beat", on taajuuksien erotustaajuus. Joidenkin soittimien virittäjät päättelevät varsinkin matalien kielten oikean vireen toisten kielten kanssa saatua beat-taajuutta tarkkailemalla. Jos myös summataajuus halutaan kuuluviin, signaalit pitää sekoittaa epälineaarisesti niin että toinen signaali muokkaa toisen voimakkuutta. Kitaraa viritettäessä tapahtuu signaalin hetkellisarvojen summautuminen, mutta rengasmodulaatiossa signaalit "kerrotaan" keskenään.


title: Heterodyyni

text: Kanadalainen Reginald Fessenden tutki ilmiötä ensimmäisten joukossa radiotekniikan saralla, mutta hänen aikanaan radiotaajuiset oskillaattorit eivät olleet kovin tarkkoja eikä ilmiö saanut suurta huomiota heti.


title: Heterodyyni

text: Alun perin radiosähkötykseen käytettiin lähetintä, jossa kipinäväliin aikaansaatu valokaari tuotti radiotaajuista aaltoilua hyvin laajalla spektrillä. Valokaarta pulssittamalla saatiin lähetettyä pitkiä ja lyhyitä sähkötysmerkkejä. Vastaanottoon käytettiin kohereeriputkea, joka epäselektiivisenä laitteena oli hyvin arka kaikelle sähkömagneettiselle toiminnalle lähistöllä. Sekä lähetys- että vastaanottotekniikka olivat soveltumattomia äänen välittämiseen. Rudolf Goldschmidt kehitti vaihtovirtageneraattoriin perustuvia suurtaajuusgeneraattoreita (100 kHz luokassa) joilla roottorivirtaa katkomalla saatiin aikaan pulssitettua kapeaspektristä kantoaaltoa. Näin oli mahdollista erotella eri lähetysasemat toisistaan, käyttämällä viritettävää resonanssipiiriä kohereerin apuna. Tämä ei ratkaissut kohereerin perimmäistä ongelmaa eli herkkyyttä läheltä tuleville häiriösignaaleille esimerkiksi valokatkaisijoista ja moottoriajoneuvoista. Koska Kantoaalto oli pulssitettua muttei sisältänyt muuta informaatiota, suora kuuntelu tuotti vain naksahduksia kytkentäkohdissa. Goldschmidt kehitti katkojaperiaatetta muistuttavan "äänirattaan" joka asetettiin pyörimään antennipiirissä olevan kelan magneettinapojen välille. Se vuoroon pidensi ja lyhensi magneettipiirin pituutta hammaslukuun ja kierroslukuun verrannollisesti. Sillä saatiin tuotettua vertailutaajuus, joka poikkesi sopivasti lähetteen kantoaaltotaajuudesta. Myöhemmin tarkoitukseen kehitettiin elektroniputkiin perustuvia oskillaattoreita vertailutaajuuden tuottamiseksi (BFO, Beat Frequency Oscillator). Sekoittamalla kummalla tahansa tavalla tuotettu vertailutaajuus antennista tulevaan signaaliin, saatiin kuuluviin erotustaajuista piipitystä. Näin oli myös mahdollista ilman eri virityspiiriä erottaa eri taajuudella lähettävät asemat toisistaan piipityksen korkeuden perusteella. Sovellus ei vaatinut erityisen tarkkaa oskillaattoria.


title: Heterodyyni

text: Kun generaattorin roottorivirtaa (tai lähetysvahvistimen vahvistuskerrointa) moduloitiin äänitaajuisella vaihtovirralla, tämä heijastui lähetetyn kantoaallon voimakkuuteen. Viritettävällä resonanssipiirillä, ilmaisindiodilla ja kuulokkeella voitiin vastaanottaa suoraan kuunneltavaa ääntä, mikä ei ollut mahdollista moduloimattoman sähkötyssignaalin kohdalla. Riittävän lähellä lähetintä viritinpiiri ei ollut välttämätön, yksinkertaisimmat kidevastaanottimet sisälsivät sarjaan kytketyt antennisilmukan, kuulokkeen ja pistekontaktidiodin. Havaittiin myös että äänitaajuuksien sekoittaminen kantoaaltoon tuotti kantoaallon taajuuden ympärille äänispektrin levyiset sivukaistat. Esimerkiksi 100 kHz kantoaaltoon sekoitettu 4 kHz levyinen puhekaista tuotti taajuuksia väliltä 96...104 kHz. Lähetettä pystyi kuuntelemaan myös vertailuoskillaattorin avulla, joka tässä sovelluksessa säädettiin toimimaan kantoaallon taajuudella. Tämä havainto johti uusiin mahdollisuuksiin. Lähetettävästä signaalista saatettiin suodattaa pois toinen sivukaista sekä kantoaalto lähes kokonaan (SSB-lähetys). Tällöin ei tarvinnut käyttää tehoa läheskään yhtä paljon, koska teho voitiin keskittää toiseen sivukaistaan, josta lähetteen informaatio oli poimittavissa vertailutaajuutta käyttäen. Omavoimainen vastaanotin ei toiminut sellaisen lähetteen kanssa kovin hyvin.


title: Heterodyyni

text: Radiotaajuisia signaaleja pystytään summaamaan samalla periaatteella joten esimerkiksi taajuusmodulaatiossa on mahdollista summata moduloidun matalataajuisen oskillaattorin signaali kiinteään kantoaaltoon. Kantoaallon suora taajuusmodulointi olisi ollutkin aikoinaan haasteellista sillä generaattorin roottori ei olisi pystynyt seuraamaan vaadittavia noepudenvaihdoksia. Summaustekniikalla pystyttiin myös tuottamaan kantoaaltotaajuuksia joihin generaattorit eivät suoraan ylettyneet.


title: Heterodyyni

text: Nykyään heterodyyni-ilmiötä hyödynnetään keskeisenä tekniikkana signaalinkäsittelyssä. Sen avulla on mahdollista erotella radiospektristä hyvin kapeita kaistoja sekä vastaanottaa signaaleja joihin minkään omavoimaisen tekniikan herkkyys ei riitä.


title: Heterodyyni

text: Yksinkertaisimmat heterodyynivastaanottimet sisältävät yhden heterodyyniasteen. Heterodyyniaste koostuu oskillaattorista sekä sekoittimesta, joka pohjaa yleensä johonkin vahvistinkytkentään. Heterodyyniasteelle tuleva signaali sekoittuu oskillaattorin taajuuteen, josta on tuloksena pelikuvamaiset taajuuskaistat oskillaattoritaajuuden ympärillä. Toinen kaista suodatetaan pois ja saadaan alkuperäinen signaali.


title: Heterodyyni

text: Toisen maailmansodan aikaan heterodyynivastaanottimet olivat jo hyvin yleisiä. Ne soveltuivat kaikkien vanhan- ja uudentyyppisten lähetysten vastaanottoon. Niiden suuri ongelma sodan aikana oli, että ne kaikki sisälsivät radiotaajuisen oskillaattorin. Koska oskillaattorin signaalia vuoti aina jonkun verran vastaanottimesta ulos, sotajoukot pystyivät etsimään vastaanottimia vastaavaa vertailutekniikkaa käyttäen. Monissa Saksan miehittämissä maissa radiovastaanottimen hallussapidosta ja käytöstä voitiin tuomita kuolemaan ilman oikeudenkäyntiä, joten omavoimaisten kidekoneen tyyppisten vastaanottimien suosio kasvoi uudestaan ja sellaisia rakennettiin jopa taloustarvikkeista. Ne vaativat kuitenkin usein hyvin näkyvät antennilankaviritelmät.


title: Heterodyyni

text: Tavallisimmat vastaanottimet ovat nykyään superheterodyynejä. Niissä on useampi kuin yksi heterodyyniaste. Ensimmäinen aste toimii yhdellä tai useammalla kiinteällä vertailutaajuudella ja sillä erotellaan radiospektristä vastaanotettava kaista (esim. ULA, LA, KA jne) ja muilla erotellaan tästä kaistasta tarkempia osa-alueita. Tällöin yhdenkään yksittäisen heterodyyniasteen ei tarvitse ylettyä kovin laajalle taajuusalueelle. Esimerkiksi analogisessa TV-lähetyksessä on useita eritaajuisia lähetevirtoja yhdistetty samalla radiokanavalla lähetettäviksi ja vastaanotin sisältää useita heterodyyniasteita näiden osalähetteiden erottamiseksi.


title: Heterodyyni

text: Keskeismodulaatio vaikuttaa myös mitattaessa esimerkiksi äänentoistojärjestelmien toiston tarkkuutta alkuperäiseen signaaliin nähden. Koska laitteet sisältävät epälineaarisia komponentteja kuten transistoreita, väistämättä osa käsiteltävistä taajuuksista alkuperäisessä signaalissa sekoittuu toisiinsa aiheuttaen vääristymiä toistossa. Tällöin puhutaan keskeismodulaatiosäröstä.


title: Heterodyyni

text: Vanhoissa radionauhureissa saattoi olla "beat cancel" tai vastaavasti nimetty useimmiten kaksiasentoinen kytkin. Tämän tarkoitus oli säätää nauhurin poistopäähän syötettävä esimagnetointisignaali taajuudeltaan sellaiseksi, että vastaanotossa ja nauhoituksessa ei kuulu korvinkuultavaa sivuääntä esimagnetoinnin ja vastaanottimen vertailutaajuuden välillä. Tällä oli merkitystä eritoten pitkän aaltoalueen AM-lähetysten kohdalla, jossa kantoaalto ja vertailutaajuus saattoivat olla vain joitain kymmeniä kilohertsejä.


title: Kuusihaarakas

text: Kuusihaarakas ("Ramaria eumorpha") on haarakkaiden sukuun kuuluva laji. Se ei ole myrkyllinen, mutta se ei sovi ruokasieneksi karvaan makunsa vuoksi.


title: Kuusihaarakas

text: Kuusihaarakas on väriltään kellertävä. Sen haarat ovat pystyjä ja ohuita.


title: Kuusihaarakas

text: Kuusihaarakasta tavataan rehevissä kuusimetsissä.


title: Tuhkaminivetti

text: Tuhkaminivetti ("Pericrocotus divaricatus") on käpinkäisten heimoon kuuluva varpuslintu.


title: Tuhkaminivetti

text: Tuhkaminivettiä tavataan pesivänä Kiinan itäosissa, Venäjän kaakkoisosissa, Korean niemimaalla ja Japanissa sekä talvehtivana Intiassa ja Kaakkois-Aasiassa. Lajin kannankehitys on vakaa, ja se on luokiteltu elinvoimaiseksi.


title: Pikkuminivetti

text: Pikkuminivetti ("Pericrocotus cinnamomeus") on käpinkäisten heimoon kuuluva varpuslintu.


title: Pikkuminivetti

text: Pikkuminivettiä tavataan Etelä- ja Kaakkois-Aasiassa. Lajin kannankehitys on vakaa, ja se on luokiteltu elinvoimaiseksi.


title: Kansanterveyslaki

text: Kansanterveyslaki sisältää määräykset Suomen kuntien tehtävistä terveydenhuollon järjestämisessä. Sen säätäminen vuonna 1972 oli sodanjälkeisen ajan ehkä merkittävin terveydenhuollon uudistus. Kunnanlääkärijärjestelmä purettiin ja jokainen kunta velvoitettiin huolehtimaan perusterveydenhuollosta perustamalla terveyskeskus yksin tai yhdessä naapurikuntien kanssa. Terveyskeskuksessa yhdistettiin saman katon alle monet terveyspalvelut, kuten yleislääkärin vastaanotto, neuvola, hammashuolto, vuodeosasto ja kouluterveydenhuolto. Tarkoituksena oli siirtää terveydenhuollon painopistettä ehkäisevään terveydenhoitoon ja avosairaanhoitoon. Kansanterveyslain aiheuttamat lisäkustannukset jaettiin valtion ja kunnan kesken, ja valtio alkoi maksaa osan kustannuksista kunnalle valtionosuutena.


title: Lorain (Ohio)

text: Lorain on kaupunki Yhdysvalloissa, Ohion osavaltiossa. Se sijaitsee Eriejärven rannalla noin 40 km Clevelandistä länteen. Seon huomattava rahtisatama jonka kautta kulkee hiiltä, rautamalmia ja kalkkikiveä. Nobelilla palkittu kirjailija Toni Morrison on kotoisin Lorainista.


title: Lorain (Ohio)

text: Vuoden 2010 väestönlaskennassa Lorainin väkiluku oli 64 097.


title: Tuliminivetti

text: Tuliminivetti ("Pericrocotus igneus") on käpinkäisten heimoon kuuluva varpuslintu.


title: Tuliminivetti

text: Tuliminivettiä tavataan Kaakkois-Aasiassa. Laji on vähenemässä elinympäristöjen tuhoutumisen vuoksi, ja se on luokiteltu silmälläpidettäväksi.


title: Pegrema

text: Pegrema () on entinen kylä Karhumäen piirissä Karjalan tasavallassa Venäjällä. Se sijaitsee Äänisen rannalla noin 10 kilometrin päässä Uunitsasta. Pegrema koostuu useista suurista maalaistaloista, joiden julkisivut ovat järven suunnalle. 1770-luvulla Hutynin luostarin kappeli rakennettiin pienelle niemelle talojen eteen.


title: Lakewood (Ohio)

text: Lakewood on kaupunki Yhdysvalloissa, Ohion osavaltiossa. Se sijaitsee Eriejärven rannalla Clevelandin länsipuolella. Sen aikaisempi nimi oli Rockport, se nimettiin uudelleen 1889 metsäisen järvenrannan mukaan. Lakewood on pääasiassa asuinaluetta, mutta siellä on vähän kevyttä teollisuutta.


title: Lakewood (Ohio)

text: Vuoden 2010 väestönlaskennassa Lakewoodin väkiluku oli 52 131. Väestöstä 88,12 % puhui englantia, 3,01 % arabiaa, 1,84 % espanjaa, 1,03 % albaniaa ja unkaria 0,74 %.


title: Floresinminivetti

text: Floresinminivetti ("Pericrocotus lansbergei") on käpinkäisten heimoon kuuluva varpuslintu.


title: Floresinminivetti

text: Floresinminivettiä tavataan Indonesiassa. Lajin kannankehitys on vakaa, ja se on luokiteltu elinvoimaiseksi.


title: Valkosiipiminivetti

text: Valkosiipiminivetti ("Pericrocotus erythropygius") on käpinkäisten heimoon kuuluva varpuslintu.


title: Valkosiipiminivetti

text: Valkosiipiminivettiä tavataan Intiassa ja Myanmarissa. Lajin kannankehitys on vakaa, ja se on luokiteltu elinvoimaiseksi.


title: Harmaaposkiminivetti

text: Harmaaposkiminivetti ("Pericrocotus solaris") on käpinkäisten heimoon kuuluva varpuslintu.


title: Harmaaposkiminivetti

text: Harmaaposkiminivettiä tavataan Intian niemimaan pohjoisosissa, Etelä-Kiinassa, Taiwanissa ja Kaakkois-Aasiassa. Sen on kuvattu olevan suurimmaksi osaksi yleinen. Lajin kannankehitys on vakaa, ja se on luokiteltu elinvoimaiseksi.


title: Kettering (Ohio)

text: Kettering on kaupunki Yhdysvalloissa, Ohion osavaltiossa. Se sijaitsee Miamijoen laaksossa Daytonin eteläpuolella.


title: Kettering (Ohio)

text: Vuoden 2010 väestönlaskennassa Ketteringin väkiluku oli 56 163.


title: Liekkiminivetti

text: Liekkiminivetti ("Pericrocotus ethologus") on käpinkäisten heimoon kuuluva varpuslintu.


title: Liekkiminivetti

text: Liekkiminivettiä tavataan Kiinassa ja Etelä- ja Kaakkois-Aasian pohjoisosissa. Lajin kannankehitys on vakaa, ja se on luokiteltu elinvoimaiseksi.


title: Oriol Riera

text: Oriol Riera Magem (s. 3. heinäkuuta 1986 Vic, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Deportivo La Coruñaa ja on pelipaikaltaan hyökkääjä.


title: Oriol Riera

text: Riera siirtyi 5. heinäkuuta 2013 kolmivuotisella sopimuksella Osasunaan.


title: Lyhytnokkaminivetti

text: Lyhytnokkaminivetti ("Pericrocotus brevirostris") on käpinkäisten heimoon kuuluva varpuslintu.


title: Lyhytnokkaminivetti

text: Lyhytnokkaminivettiä tavataan Himalajan alueella, Etelä-Kiinassa ja Kaakkois-Aasian pohjoisosissa. Lajin kannankehitys on vakaa, ja se on luokiteltu elinvoimaiseksi.


title: Hamilton (Ohio)

text: Hamilton on kaupunki Yhdysvalloissa, Ohion osavaltiossa. Se sijaitsee Miamijoen varrella noin 40 km Cincinnatiista pohjoiseen. Kaupunki on saanut joesta vesivoimaa, joka vauhditti sen teollistumista, mutta toisaalta tulvat ovat tuhonneet kaupunkia monta kertaa, pahimmin vuonna 1913.


title: Hamilton (Ohio)

text: Vuoden 2010 väestönlaskennassa Hamiltonin väkiluku oli 62 477.


title: Fallujah (yhtye)

text: Fallujah on yhdysvaltalainen metalliyhtye, joka perustettiin vuonna 2007 San Franciscossa, Kaliforniassa.


title: Fallujah (yhtye)

text: Yhtye julkaista kaksi demoa sekä yhden omakustanne-EP:n, kunnes se kiinnitettiin Unique Leader Recordsille maaliskuussa 2011. Esikoisalbumi, "The Harvest Wombs", julkaistiin marraskuussa 2011. Viimeisin albumi, Dreamless, julkaistiin Nuclear Blast Recordsin toimesta.


title: Sundanminivetti

text: Sundanminivetti ("Pericrocotus miniatus") on käpinkäisten heimoon kuuluva varpuslintu.


title: Sundanminivetti

text: Sundanminivettiä tavataan Indonesiassa. Lajin kannankehitys on vakaa, ja se on luokiteltu elinvoimaiseksi.


title: Elyria (Ohio)

text: Elyria on kaupunki Yhdysvalloissa, Ohion osavaltiossa. Se sijaitsee Clevelandistä länteen ja Lorainista etelään. Se kasvoi aikoinaan joen varteen rakennetun sahan ympärille. Nykyisin siellä on monipuolista teollisuutta.


title: Elyria (Ohio)

text: Vuoden 2010 väestönlaskennassa Elyrian väkiluku oli 54 553.


title: Nokiminivetti

text: Nokiminivetti ("Pericrocotus tegimae") on käpinkäisten heimoon kuuluva varpuslintu.


title: Nokiminivetti

text: Nokiminivettiä tavataan Japanissa. Sitä on kuvattu melko yleiseksi, ja se on luokiteltu elinvoimaiseksi.


title: Nomadic (EP)

text: Nomadic on yhdysvaltalaisen metalliyhtyeen Fallujahin EP-levy, joka julkaistiin 2. huhtikuuta 2013 levymerkillä Unique Leader Records.


title: Agustín Yáñez

text: Agustín Yáñez (1904–1980) oli meksikolainen kirjailija. Hänen mestariteoksensa "Al filo del agua" (1947) ennakoi myöhemmän latinalaisamerikkalaisen kirjallisuuden kehityksen suuntaa. Hänen tekstinsä oli tajunnanvirtamaista, sisäistä monologia ja rakenteeltaan monikerroksista. Teossarja "La creación" (1959), "La tierra pródiga" (1960) ja "Las tierras flacas" (1962) kuvasi Meksikon kehitys vallankumouksesta eteenpäin, ja sen asemaa on Meksikon kirjallisuudessa verrattu Väinö Linnan eepokseen "Täällä Pohjantähden alla". Teossarjan kerronta on eleetöntä, ja Yáñez piirtää ynmpäristöt ja ihmisten hyvin yksityiskohtaisesti. Hän oli myös esseisti.


title: Agustín Yáñez

text: Yáñez oli Meksikon opetusministeri 1964–1970.


title: The Harvest Wombs

text: The Harvest Womb on yhdysvaltalaisen metalliyhtyeen Fallujahin esikoisalbumi. Se julkaistiin vuonna 2011 levymerkillä Unique Leader Records.


title: Übermarionette

text: Übermarionette on Edward Gordon Craigin 1909 luoma teatterikäsite. Hänen luomansa teorian mukaan näyttelijän ego ja tunteet estävät ohjaajaa toteuttamasta pyrkimyksiään täysin, ja siksi Übermarioneteilla oli tarkoitus korvata näyttelijät. Käsite jäi teoreettiseksi, mutta se on vaikuttanut välillisesti nykyajan teatterisuuntauksiin.


title: TOG2

text: TOG2 oli toisen maailmansodan englantilainen raskas panssarivaunu. TOG 2 -vaunuja ei valmistettu kuin yksi prototyyppi vuonna 1940, vaunun pohjat ovat ensimmäisestä maailmansodasta. TOG 2 -vaunu ei ikinä ollut varsinaisessa käytössä, koska se koettiin huonoksi ja sen valmistus lopetettiin ensimmäisen prototyypin jälkeen.


title: TOG2

text: Panssarivaunu painoi noin 80 tonnia ja sen pituus oli 10,13 m; leveys 3,12 m ja korkeus 3,05 m. Vaunussa oli kuusi miestä: komentaja, ampuja, kaksi lataajaa, kuljettaja ja apukuljettaja.


title: TOG2

text: Sen panssarit olivat kolmen senttimetrin paksuiset teräslevyt ja tykki oli QF 17 pdr (76,2 mm). Vaunussa oli myös 7,92 mm konekivääri. Vaunussa oli 12-sylinterinen Paxman-Ricardo, 600 hv:n dieselmoottori, joka toimi voimanlähteenä generaattorille, josta kaksi sähkömoottoria sai virtansa. Sen maksiminopeus oli vain 13 km/h tiellä.


title: Ukkokauniainen

text: Ukkokauniainen ("Chalcophora mariana") on pronssinvärinen kovakuoriainen. Se on pitkäikäinen hyönteinen. Toukkavaihe voi kestää jopa kuusi vuotta. Toukat elävät mäntymetsissä. Vuoden 2010 kansallisessa uhanalaisarvioinnissa laji katsottiin Suomessa alueellisesti hävinneeksi (RE).


title: Ukkokauniainen

text: Ukkokauniainen on 24–32 mm pitkä ja samalla Euroopan kookkain jalokuoriaislaji. Kuoriainen on muodoltaan pitkulaisen soikea ja melko litteä. Pohjaväri on pronssinhohtoisen tumma ja peitinsiivissä on epäsäännöllisen muotoisia pitkittäisiä painaumia, joiden pohjat ovat ruskean kuparinhohtoiset ja tiheään pisteiset. Vatsapuoli on tumman kullanhohtoinen ja siellä on tupsuittain kasvavia vaaleita karvoja.


title: Ukkokauniainen

text: Toukan syömäjälki puuaineksessa on noin senttimetrin levyinen litteä käytävä, joka on täynnä tiiviisti pakkautunutta purua. Kotelo-ontelo on vähintään 2 cm:n pituinen ja voi sijaita syvällä puun sisällä. Aikuisten kuoriaisten ulostuloaukot puun rungolla ovat soikeita, vähintään senttimetrin levyisiä ja ne saattavat säilyä tunnistettavina yli 100 vuoden ajan.


title: Ukkokauniainen

text: Ukkokauniaisen levinneisyys ulottuu Länsi-Euroopasta ja Italiasta Siperiaan ja Iraniin. Pohjoismaissa lajilla on yksi esiintymä Norjassa Telemarkin maakunnassa sekä useampia Ruotsissa Ångermanlandin maakunnassa. Lisäksi siitä on tuore yksittäishavainto Hälsinglandin maakunnasta. Suomessa viimeisimmät havainnot lajista on tehty Taipalsaaresta vuonna 1953 ja sen jälkeen Nurmeksesta vuonna 1983. Nykyisin ukkokauniaisen katsotaan hävinneen Suomesta. Ruotsissa se on luokiteltu erittäin uhanalaiseksi.


title: Ukkokauniainen

text: Ruotsin havaintojen sijainnin vuoksi lajia kannattanee etsiä Suomessa sopivista elinympäristöistä Pohjanlahden rannikkoseuduilta.


title: Ukkokauniainen

text: Ukkokauniaisen toukkakehitys tapahtuu kuolleiden mäntyjen rungoissa, joiden tulee olla riittävän kookkaita, kuorettomia ja maahan kaatuneita. Toukat elävät kelottuneen rungon kovassa pintapuussa ja niiden kehitys kestää 3–6 vuotta. Aikuiset kuoriaiset lähtevät liikkeelle heinä-elokuussa, talvehtivat, ja jatkavat elämäänsä vielä seuraavana vuonna toukokuulta heinäkuulle. Lajin elinympäristöjä ovat etenkin avoimet mäntymetsät joissa on hiekkainen maaperä. Ruotsissa nykyinen esiintymä on kallioalueiden lakimetsissä.


title: Porsche Supercup -kausi 2014

text: Porsche Mobil 1 Supercup -kausi 2014 oli Porsche Supercup -sarjan 22. kausi. Kauden kilpailut ajettiin Formula 1 -sarjan kisaviikonloppujen yhteydessä. Kausi alkoi 11. toukokuuta Espanjan Barcelonassa. Kauden piti päättyä alun perin 12. lokakuuta uudella Venäjän Sotšin katuradalla, mutta kauden päätös korvattiin 2. marraskuuta Austinin Texasissa.


title: Porsche Supercup -kausi 2014

text: Sarjan mestaruuden voitti uusiseelantilainen Earl Bamber, toiseksi sijoittui puolalainen Kuba Giermaziak ja kolmanneksi saksalainen Michael Ammermüller.


title: Karhun kansa

text: Karhun kansa on suomenuskoa harjoittava uskonnollinen yhdyskunta Suomessa. Yhdyskunta on perustettu vuonna 2010, rekisteröity vuonna 2013 ja sillä oli 52 jäsentä vuonna 2017.


title: Karhun kansa

text: Yhteisön tärkeimpiä uskonnollisia juhlia ovat tammikuussa oleva talvennapa, hela keväällä, 13. heinäkuuta vietettävä karhunpäivä sekä loka-marraskuussa vietettävä kekri. Se pyrkii vaalimaan itämerensuomalaisten kansojen ennen kristinuskoa vallinneita uskomuksia ja perinteitä. Pohjana ovat suomalaiset kansanrunojen runokokoelmat ja suomalainen luonnonuskoinen perinne. Karhulla on erityinen asema yhdyskunnan jäsenille, sitä pidetään jumalolentona ja sille voidaan osoittaa rukouksia.


title: Karhun kansa

text: Karhun kansan uskontunnustus on katkelma karjalankielistä kansanrunoutta, joka on käännetty suomeksi ja nykyaikaistettu kieliasultaan. Uskontunnustuksessa kuvaillaan miten Iro-neito tulee neitseellisesti raskaaksi puolukasta ja synnyttää maailman alkujumalat.


title: Karhun kansa

text: Karhun kansa pitää pyhänä kielenään kalevalakieltä, jossa uskotaan olevan erityistä väkeä. Muita Karhun kansan tunnustamia oppeja ovat esimerkiksi käsitys maailman jakautumisesta kolmeen kerrokseen sekä usko suomalaisiin jumaliin kuten Tapioon, Lemminkäiseen, Vellamoon, Jumiin ja Louheen. Rituaalin johtajaa kutsutaan yhdyskunnassa tietäjäksi.


title: Karhun kansa

text: Helmikuussa 2014 Karhun kansa sai ensimmäisenä uuspakanallisena yhdyskuntana virallisen aseman uskonnollisena yhdyskuntana. Karhun kansalla on virallisen aseman myötä vihkimisoikeus. Yhteisö on esittänyt, että sen pyhinä pitämät paikat ovat uskonrauhan piirissä, mutta tätä ei ole testattu oikeudessa.


title: Karhun kansa

text: Ennakoidessaan 1.3.2017 voimaan tulevan sukupuolineutraalin avioliittolain vaikutuksia, Karhun kansa on ilmoittanut vihkivänsä myös samaa sukupuolta olevia pareja. Edellytyksenä vihkimiselle on, että "vihittävästä parista vähintään toinen kuuluu yhdyskuntaan tai hänellä on ´elävä suhde kotoperäiseen uskomusperintöön tai itämerensuomalaiseen mytologiaan´."


title: Ohio Machine

text: Ohio Machine on yhdysvaltalainen lacrossen ammattilaisseura, joka pelaa Major League Lacrossessa. Joukkueen kotipaikka on Dalaware, Ohio. Joukkue on perustettu vuonna 2011. Joukkueen kotiareenana toimii Selby Field.


title: Ohio Machine

text: MLL päätti tammikuussa 2011 laajentumisesta ja liigaan liittyivät Ohion lisäksi Charlotte Hounds. Huhtikuussa 2011 MLL ilmoitti, että uuden joukkueen nimi on Ohio Machine, edeltäjän Chicago Machinen mukaan. Chicago Machine pelasi liigassa vuosina 2006–2010.


title: Ohio Machine

text: Kausi 2012 oli joukkueen ensimmäinen liigassa. Machine jäi sarjan viimeiseksi, kun se onnistui voittamaan vain kaksi ottelua 14:stä pelatusta. Joukkueen paras pistemies oli 38 pistettä tehnyt hyökkääjä Chazz Woodson.


title: Ohio Machine

text: Seuraava kausi, 2013, oli kuin kopio edellisestä. Joukkue jäi samoilla tilastoilla liigan viimeiseksi. Joukkueen paras pistemies oli 35 pistettä tehnyt hyökkääjä Logan Schuss.


title: Djurgårdens IF Bandyförening

text: Djurgårdens IF Bandyförening on tukholmalaisen urheiluseuran Djurgårdens IF:n jääpallojaosto. Seura on voittanut maan mestaruuden kaksi kertaa. Seura pelaa Ruotsin toiseksi korkeimmalla sarjatasolla eli Allsvenskanissa sen pohjoislohkossa kaudella 2015-2016.


title: Djurgårdens IF Bandyförening

text: Djurgården IF (DIF) osallistui jääpallon Ruotsin mestaruuskilpailuihin ensimmäistä kertaa vuonna 1908 ja voitti heti ensimmäisellä osallistumiskerrallaan maan mestaruuden. Vuotta aiemmin järjestetyissä ensimmäisissä Ruotsin mestaruuskilpailuissa 1907 seura ei vielä ollut mukana. Toisen mestaruutensa Djurgården voitti 1912, tuolloin loppuottelu IFK Uppsalaa vastaan päättyi tasatulokseen 1-1 ja mestaruus päätettiin jakaa. Djurgården oli Ruotsin mestaruuskilpailujen alkuaikoina maan johtavia jääpalloseuroja, se pelasi loppuottelussa kuusi kertaa vuosina 1908-1916. Viimeisimmän kerran se on ollut loppuottelussa vuonna 1930.


title: Djurgårdens IF Bandyförening

text: Kaudella 2009-2010 Hammarby IF:n voittaessa eli edellisestä Tukholmaan menneestä mestaruudesta oli kulunut jo 78 vuotta, sillä viimeksi mestaruus tukholmalaisseuralle oli mennyt keväällä 1931 AIK:lle. Niinpä siihen asti Djurgårdenin kannattajat saattoivat huutaa ""2 guld mer än Bajen!"" eli kaksi kultaa enemmän kuin Hammarbyllä. Sen jälkeen kaudella 2012-2013 Hammarby IF voitti vielä toisenkin Ruotsin jääpallomestaruutensa, joten Djurgårdenin kannattajien huudolle ei ollut enää katetta.


title: Djurgårdens IF Bandyförening

text: Alkuaikojen jälkeen Djurgården ei ole saavuttanut suurta menestystä. Ruotsin jääpallomestaruus on ratkottu sarjamuotoisena vuodesta 1931 ja Djurgården on pelannut korkeimmalla sarjatasolla kahdeksan kauden ajan. Viimeksi se on pelannut korkeimmalla sarjatasolla kaudella 1965-1966.


title: Djurgårdens IF Bandyförening

text: Djurgården IF tukholmalaisena suurseurana muodostui vuonna 1991 18 erillisestä lajijaostosta, joista muodostui tällöin omat itsenäiset seuransa kuitenkin säilyttäen aatteellisen yhteytensä vanhaan yhtenäiseen Djurgården IF:ään DIF-tunnuksen, seuranimiensä ja peliasujensa kautta.,


title: Djurgårdens IF Bandyförening

text:
Djurgården IF:n jääpalloilu heikkeni 1990-luvulla niin, että 1999 seuralla ei ollut jääpallotoimintaa. Vuonna 2000 seura aloitti jääpalloilun uudelleen IV Divisioonasta. Seura voitti seuraavina vuosina IV Divisioonan ja III Divisioonan lohkonsa pelaten jo syksyllä 2002 II Divisioonassa.
Djurgården nousi Ruotsin jääpallon toiseksi korkeimmalle sarjatasolle Allsvenskaniin kaudella kaudella 2007-2008, mutta putosi Divisioona 1:een., Seuraavan kerran Djurgården nousi Allsvenskaniin kaudeksi 2015-2016.


title: Djurgårdens IF Bandyförening

text: Nousun teki mahdolliseksi yhteistyö toisen tukholmalaisseuran Spånga Bromsten BK:n eli SBBK kanssa. SBBK:lla oli laaja junioritoiminta ja oma kenttä Spånga IP, jonne Djurgårdenkin oli siirtynyt 1990-luvulla. Taloudelliset ja kenttäkysymykset tekivät yhteistyökeskustelut SBBK:n kanssa ajankohtaiseksi. Niinpä seurat perustivat yhteisen edustusjoukkueen Spånga Djurgården, joka nousi kaudeksi 2015-2016 Allsvenskaniin.,


title: Pristerognathus

text: Pristerognathus (nimen merkitys: "”sahaajaleuka”") on sukupuuttoon kuollut Therocephalia-alalahkoon kuuluva terapsidisuku. Sukuun luetaan lajit: "Pristerognathus polyodon", "Pristerognathus baini", "Pristerognathus platyrhinus", "Pristerognathus peyeri" ja "Pristerognathus vanderbyli".


title: Pristerognathus

text: "Pristerognathus" eli nykyisen Etelä-Afrikan alueella Guadalupe-epookin (Capitan-vaiheen) aikana permikaudella noin 260 miljoonaa vuotta sitten. Se oli lihansyöjä. Tämän terapsidin mukaan on nimetty Pristerognathus Assemblage Zone. Se on kerrostuma, josta on löydetty esimerkiksi "Pristerognathusin" itsensä fossiileja.


title: Mathis Bolly

text: Mathis Gazoa Kippersund Bolly (s. 14. marraskuuta 1990 Oslo) on norsunluurannikkolainen jalkapalloilija. Hän edustaa Saksan 2. Bundesliigassa pelaavaa Fortuna Düsseldorfia.


title: Mathis Bolly

text: Bollyn isä on norsunluurannikkolainen ja maajoukkueessa Bolly edustaa Norsunluurannikkoa.


title: Mathis Bolly

text: Bolly on tunnettu räjähtävästä nopeudestaan.


title: Santa Rosan kansallispuisto

text: Santa Rosan kansallispuisto sijaitsee Costa Rican luoteisosassa Tyynenmeren rannikolla. Tämä maan vanhin kansallispuisto on osa Unescon maailmanperintökohteena olevaa Area de Conservación Guanacasten aluetta. Kansallispuistossa sijaitsee suurin osa Keski-Amerikan trooppisesta kuivasta metsästä.


title: Santa Rosan kansallispuisto

text: Alueella on myös sotilashistoriallinen merkitys. Kansallispuiston rajojen sisällä olevalla alueella on ollut kolme taistelua, joissa on kukistettu Costa Rican valtaamisyritys. Valtaamisyrityksistä tunnetuimman teki filibuster William Walker, joka palkkasotureineen yritti valloittaa Costa Rican. Costaricalaiset joukot kuitenkin löivät heidät vuonna 1856 La Casonan tilalla. Santa Rosan kansallispuiston alueella sijaitsevassa La Casonassa (Suuri talo) sijaitsee nykyään museo, joka on omistettu tälle Santa Rosan taistelulle.


title: Tortugueron kansallispuisto

text: Tortugueron kansallispuisto sijaitsee Costa Rican itäosassa Karibianmeren rannikolla. Kansallispuisto on Costa Rican tärkein merikilpikonnien muninta-alue. Nimi Tortuguero tarkoittaa kilpikonnien maata. Tortuguero on Costa Rican suosituimpia kansallispuistoja, vaikka sinne ei pääse kuin veneellä tai lentokoneella. Alueen kanaaleihin ja eläimistöön on myös helppo tutustua veneellä.


title: Corcovadon kansallispuisto

text: Corcovadon kansallispuisto sijaitsee Costa Rican länsiosassa Tyynenmeren rannikolla olevalla Osan niemimaalla. Se on maan suurin kansallispuisto, ja siellä elää erilaisia kissaeläimiä kuten jaguaari, oselotti, puuma ja pitkähäntäkissa.


title: Corcovadon kansallispuisto

text: Corcovadossa on vielä jäljellä Tyynenmeren rannikon aarniometsää. Siellä on myös muita elinympäristöjä, mangrovesuosta vuoristometsään. Puistossa elää 400 lintulajia, 20 niistä kotoperäisiä, ja 139 nisäkäslajia.


title: Cuyahoga

text: Cuyahoga on 130 kilometriä pitkä joki Yhdysvalloissa Ohion osavaltion koillisosassa. Se saa alkunsa kukkuloilta noin 56 kilometriä Clevelandista itään, virtaa lounaaseen Cuyahoga Fallsin kaupunkiin ja kääntyy siellä jyrkästi pohjoiseen. Se laskee Eriejärveen Clevelandissa.


title: Cuyahoga

text: Jokea on levennetty ja sen mutkia oikaistu niin että järvellä liikkuvat alukset voivat nousta jokea 8 kilometriä ylävirtaan.


title: Cuyahoga

text:
Cuyahogajoen uskotaan olleen tuhansien vuosien ajan paikallisten intiaanien kauppareitti. Connecticutin läntiselle valtaukselle saapuneet uudisasukkaat totesivat jyrkkälaskuisen joen sopimattomaksi omaan purjehtukseensa mutta johtivat siitä vettä Ohion ja Erien kanavaan, joka rakennettiin vuonna 1827. Kanavan myötä Ohion koillisosat teollistuivat nopeasti. Teollistumisen seurauksena Guyahoga saastui väestön ja tehtaiden jätevesistä ja sillä alkoi esiintyä jokitulipaloja, joista ensimmäiset tiedot ovat vuodelta 1868. Viimeisin yhdeksästä palosta tapahtui vuonna 1969, jolloin joen saaste- ja öljylautan palo vahingoitti kahta rautatiesiltaa. Tapaus sai kansallistakin huomiota ja Cuyahoga tuli tunnetuksi "palavana jokena". Palon aikalaislehdissä Cuyahogaa kuvailtiin joeksi, joka "heruu pikemmin kuin virtaa" ja johon ei "huku vaan mätänee". Nykyisin Cuyahogan ja sen sivujokien ja kosteikkojen vedenlaatua tarkkaillaan jatkuvasti. Joki on puhdistunut huomattavasti ja sen alueella viihtyy nykyisin monia sellaisiakin lajeja, jotka olivat aiemmin harvinaisia tai kokonaan kadonneet.
Akronin ja Clevelandin kaupunkien välillä Cuyahogan laakso muodostaa Cuyahoga Valleyn kansallispuiston. Puiston alueella on monia historiallisia rakennuksia, ja sen poikki kulkee 1800-luvulla rakennettu rautatielinja.


Lentopallon miesten 1-sarjakausi 2013–2014 pelattiin alkusarjan kahdessa lohkossa. Kummankin lohkon kolme parasta jatkavat ylempään jatkosarjaan ja muut alempaan. Alkusarjat pelattiin loppuun joulukuussa. Ylempään jatkosarjaan jäävät alkulohkoissa pelattujen keskinäisten otteluiden tulokset voimaan, ja joukkueet kohtaavat kaksi kertaa jokaisen toisesta lohkosta ylempään loppusarjaan selviytyneen joukkueen. Alemmat jatkosarjat käynnistyvät "nollilta".


title: Lentopallon miesten 1-sarjakausi 2013–2014

text: Kuortaneen pelit päättyivät jatkosarjaan. Muut joukkueet pudotuspeleihin.


text: Pudotuspelien ensimmäinen kierros pelattiin kerrasta poikki -menetelmällä paremmin sijoittuneen kotikentällä. Välierät aloitettiin heikommin sijoittuneen kotikentällä. Mikäli otteluvoitot olivat tasan toisen ottelun jälkeen, pelattiin ratkaiseva lisäerä jatkoon pääsystä välittömästi toisen ottelun jälkeen. Loppuottelut pelattiin kahdesta voitosta, ensimmäinen ottelu jatkosarjassa heikommin sijoittuneen kotona.


text: Särkät Volley on 1-sarjan mestari ja sai oikeuden anoa paikkaa mestaruusliigaan, Passarit liigakarsintaan Rantaperkiön Iskua vastaan.


title: Hotelli Torni Tampere

text: Hotelli Torni Tampere, virallisesti Solo Sokos Hotel Torni Tampere, on lokakuussa 2014 avattu hotelli Tampereella. Hotelli muodostuu uudesta hotellirakennuksesta ja vanhoista Museoviraston suojelemista veturitalleista. Hotellirakennus on 88,5 metriä korkea, ja siinä on 25 maanpäällistä kerrosta – Torni Tampere on Suomen korkein hotelli. Hotellissa on 305 huonetta ja 730 vuodepaikkaa. Sen liiketoiminnasta vastaa S-ryhmän Sokotel Oy. Hotelli on kokonaan savuton, ja sille on myönnetty Allergia- ja Astmaliitto ry:n Allergiatunnus.


title: Hotelli Torni Tampere

text: Tornitalon rakentaminen alkoi marraskuussa vuonna 2012, ja sen urakoi SRV. Työnaikaisena nimenä hankkeella oli ”Tornihotelli”. Nimikilpailussa saaduista ehdotuksista raati kannatti hotellille nimeä ”Turbiini”. Hotelli avattiin asiakkaille 15. lokakuuta 2014. Tampereen kaupungin yhdyskuntalautakunnan ympäristö- ja rakennusjaosto myönsi vuoden 2014 Hyvän rakentamisen palkinnon hotelli Torni Tampereelle. Jaosto perusteli valintaa toteamalla hotellin olevan kaupunkikuvan kannalta yksi Tampereen merkittävimmistä rakennuksista kautta koko kaupungin historian.


title: Hotelli Torni Tampere

text: Hotellirakennus on 88,5 metriä korkea. Ennen Hotelli Torni Tampereen valmistumista Tampereen korkein hotelli oli 63-metrinen Sokos Hotel Ilves ja Suomen korkein hotelli 69,5-metrinen vuonna 1931 valmistunut Hotelli Torni Helsingissä. Toimistorakennuksista Suomen korkein on energiayhtiö Fortumin pääkonttori Espoossa: sen korkeus on 83,6 metriä. Suomen korkeimman asuinrakennuksen titteliä pitää hallussaan 87,5 metriä korkea Cirrus Helsingin Vuosaaressa. Suomen korkein rakennus on Tampereen Näsinneula, jonka varsinaisen torniosan korkeus on 134,5 metriä, teräsmaston kera 168 metriä.


title: Hotelli Torni Tampere

text: Hotelli Torni Tampere sijaitsee lähellä Tampereen rautatieasemaa vanhojen Museoviraston suojelemien veturitallien kupeessa. Hotellissa on reilun 300 huoneen majoitustilat sekä ravintola- ja kokoustilat. Hotellin rungon betonielementtien ja betonisten julkisivuelementtien toimittaja on Parma. Arkkitehti Sampo Valjus on käyttänyt julkisivuissa mustaksi värjättyä betonia ja terästä. Hotellin julkisivuvalaistuksen suunnittelusta vastasi tamperelainen VALOA Design Oy. Hotelli Torni Tampereelle myönnettiin Vuoden valaistuskohde 2015 -palkinto Habitare-messuilla 9. syyskuuta 2015. Hotellin julkisivuvalaistuksella korostetaan sekä Museoviraston suojelemien veturitallien että uudisrakennuksen ainutlaatuista arkkitehtuuria.


title: Hotelli Torni Tampere

text: Hotellissa on kolme ravintolaa: katutasossa vanhassa veturitallissa on seurusteluravintola Paja Bar ja ruokaravintola Grill it! sekä hotellin ylimmässä, 25. kerroksessa, seurusteluravintola Moro Sky Bar. Paja Bar on sisustettu manserockin henkeen, mikä näkyy esimerkiksi koriste-esineissä ja ruokalistoissa. Grill it! keskittyy grillattaviin ruokiin. Moro Sky Bar on Tampereen ensimmäinen skybar sekä Suomen korkeimmalla sijaitseva baari ja terassi.


title: Hotelli Torni Tampere

text: Hotellin 17. kerroksessa sijaitsee työskentelytila Visio Klubi. Siellä on erilaisia työpisteitä ja sohvaryhmiä pienimuotoisiin palavereihin ja päätetyöskentelyyn.


title: Hotelli Torni Tampere

text: Ensimmäinen base-hyppy hotellista tehtiin pian avajaisten jälkeen, 21. marraskuuta 2014. Hotellin kattoterassille tehtiin tämän jälkeen muutostoimia, joilla toivottiin hyppäämisen estyvän. Seuraava hyppy tapahtui 17. lokakuuta 2015.


title: Theriodontia

text: Theriodontia on terapsidien kladi, johon kuuluvat kladit Gorgonopsia, Therocephalia ja Cynodontia eli kynodontit, joihin kuuluvat myös nisäkkäät. Therocephalia ja kynodontit kuuluvat lisäksi yhteiseen kladiin Eutheriodontia, sillä ne ovat mitä todennäköisimmin toistensa sisarryhmät. Kaikki muut tämän kladin edustajista paitsi nisäkkäät ovat kuolleet sukupuuttoon.


title: Theriodontia

text: Theriodontian nimesi Richard Owen vuonna 1876 kuvaamaan tuohon aikaan tunnettuja lihansyöjäterapsideja kuten "Gorgonops" ja "Galesaurus". Nykyisen luokittelun perustansa Theriodontia sai vuonna 1956, kun Watson ja Romer uudistivat terapsidien luokituksen uusien tietojen pohjalta. Koska nykyisin biologiassa ja paleontologiassa suositaan fylogeneettista systematiikkaa myös nisäkkäät luetaan Theriodontiaan, sillä niiden esimuodotkin kuuluivat siihen. Fylogeneettinen systematiikka luokittelee eliöitä niiden sukulaisuussuhteiden mukaisesti, jolloin taksoneiksi hyväksytään vain luonnollisia ryhmiä eli kladeja, jotka käsittävät esimuodon ja sen kaikki jälkeläiset.


title: Theriodontia

text: Gorgonopsien sukulaisuussuhde Eutheriodontiaan ei ole kaikilta osin vielä selvillä. Joissain tutkimustuloksissa ei ole ollut täysin selvillä ovatko Gorgonopsia ja Eutheriodontian sisarryhmiä kuten yleisimmin oletetaan, vai onko Anomodontia sittenkin vielä läheisempää sukua Eutheriodontialle. Kuitenkin suurin osa näistä tutkimuksista edeltää varhaisimpien tunnettujen Anomodontiaan kuuluvien terapsidien jäänteiden löytymistä. Lisäksi Gorgonopseilla on myös havaittu joitain kallontakaisen luurangon yhtäläisyyksiä Biarmosuchian kanssa, joten myös se saattaa olla läheistä sukua Theriodontialle.


title: Theriodontia

text: Gorgonopsia on yksi vaikeimmin luokiteltavista synapsidien kladeista, sillä sen jäsenten kallon anatomia on muuttunut vain vähän niiden historian aikana, ja suurin osa sen taksoneista tunnistetaan verrannollisista ominaisuuksista. Kaikki Gorgonopsian jäsenet olivat sapelihampaisia petoja. Therocephalian ja kynodonttien edustajat ovat gorgonopseja paljon monimuotoisempia.


title: Theriodontia

text: Osa aikaisemmista tutkimuksista on asettanut Therocephalian aseman taksonina kyseenalaiseksi, mutta kattavempien tutkimusten tulosten valossa näyttää siltä, että se tosiaan on kynodonteista erillinen ryhmä, joka on niiden sisarkladi. Nisäkkäät kuuluvat kynodonttien kehityslinjaan, ja siinä ryhmään Prozostrodontia, johon kuuluu myös monia muita hyvin nisäkäsmäisiä muotoja, esimerkiksi heimo Tritylodontidae, jonka jäseniä pidettiin aikaisemmin varsinaisina nisäkkäinä. Myöhempi tutkimus on kuitenkin osoittanut, että Tritylodontidaen jäseniltä puuttuu nisäkkäiden leukanivelen rakenne, eikä niitä siksi enää lueta nisäkkäisiin. Myös osalle Therocephalian jäsenistä kehittyi kynodonteista riippumatta samantyyppisiä nisäkäsmäisiä piirteitä.


title: Theriodontia

text:
Rubidge & Sidor (2001):
E. Amson & M. Laurin (2011):


title: Eutheriodontia

text: Eutheriodontia on terapsidien kladi, johon kuuluvat Therocephalia sekä kynodontit (Cynodontia), joka käsittää myös nisäkkäät. Nisäkkäät ovat Eutheriodontian jäsenistä ainoita, jotka eivät ole kuolleet sukupuuttoon.


title: Eutheriodontia


title: Alina Tomnikov

text: Alina Tomnikov (s. 24. kesäkuuta 1988 Kerava) on suomalais-venäläinen näyttelijä sekä ääninäyttelijä. Hän on valmistunut teatteritaiteen maisteriksi vuonna 2013.


title: Alina Tomnikov

text: Alina Tomnikovin isä on pietarilainen Dmitrij Tomnikov. Hänen vanhempansa tutustuivat Leningradissa, jonka lääketieteellisessä instituutissa Alinan suomalainen äiti opiskeli lääkäriksi. Perhe muutti 1980-luvun lopulla Suomeen.


title: Alina Tomnikov

text: Tomnikovin tunnetuimpia rooleja elokuvissa ovat Anna "Love Records – Anna mulle Lovee" (2016), Milli Menninkäinen "Rölli ja kaikkien aikojen salaisuus" (2016) ja "Rölli ja kultainen avain" (2012) sekä televisiosarjoissa Anna Myllylä "Downshiftaajat 2" (2017), Donna, "Syke" (2017), Janna Laitinen "Hinnalla millä hyvänsä" (2015).


title: Alina Tomnikov

text: Tomnikov debytoi Venäjällä keväällä 2017 maan suosituimman televisiosarjan "Ekaterina" toisella tuotantokaudella. Hän näytteli sarjassa saksalaisen prinsessa Wilhelminan roolin.


title: Alina Tomnikov

text: Tomnikov puhuu suomea ja venäjää äidinkielinään, ja lisäksi hän osaa englantia, ruotsia ja saksaa sujuvasti.


title: Alina Tomnikov

text: Elokuvien ja televisiosarjojen lisäksi Tomnikov on näytellyt muun muassa Kansallisteatterissa, Linnateatterissa, Ryhmäteatterissa sekä Keski-Uudenmaan Teatterissa. Hän näytteli myös "Putouksen" yhdeksännellä tuotantokaudella.


title: Alina Tomnikov

text: Tomnikov on ollut kihloissa Lauri Laukkasen kanssa maaliskuusta 2018.


title: Huberin talo

text: Huberin talo oli arkkitehti Theodor Höijerin suunnittelema, Helsingin Forumissa, osoitteessa Mannerheimintie 14 ("tuolloin Läntinen Heikinkatu 14") sijainnut koristeellinen uusrenessanssitalo.


title: Huberin talo

text: Höijer oli itse osaomistajana vuonna 1891 rakennetussa talossa, jossa toimivat myös hänen kotinsa ja toimistonsa. Lama ajoi kuitenkin hänet vararikkoon, jolloin hänen oli myytävä osuutensa talon toiselle omistajalle, Robert Huberille. Höijer jäi taloon vuokralle.


title: Huberin talo

text: Talo purettiin vuonna 1960, kun sen silloinen omistaja Helsingin Säästöpankki ("nyk. Aktia Pankki") halusi tontille suuremman ja tehokkaamman toimistorakennuksen. Talon pääsisäänkäyntiä koristanut, kuvanveistäjä Robert Stigellin taideteos "Taide ja Tekniikka" pelastui, kun kaupunginmuseo otti sen talteen ennen purkua.


title: Huberin talo

text: Nykyään tontilla sijaitsee vuonna 1963 rakennettu arkkitehti Kurt Simbergin suunnittelema pelkistetty yhdeksänkerroksinen toimistorakennus.


title: Pidättämiseen oikeutettu virkamies

text:
Pidättämiseen oikeutettu virkamies on henkilö, jolla on oikeus tehdä pidätys. Pidättäminen on pakkokeino, joka loukkaa yksilönvapautta. Tämän vuoksi on oikeusvaltioissa tarkkaan määritelty, millä edellytyksillä ja kenen päätöksellä pidättämisen voi tehdä.
Pidättämisen voi Suomessa kohdistaa vain rikoksesta epäiltyyn. Siitä saa päättää ja sen saa suorittaa vain "pidättämiseen oikeutettu virkamies." Asiasta säädetään pakkokeinolain (806/2011) 2 luvun 9 §:n 1 momentin 3 kohdassa.


title: Pidättämiseen oikeutettu virkamies

text: Pidättäminen on eri asia kuin kiinniotto. Poliisimiehen tehdessä kiinnioton ilman pidättämismääräystä, on siitä viipymättä ilmoitettava "pidättämiseen oikeutetulle virkamiehelle".


title: Pidättämiseen oikeutettu virkamies

text: Pidättämisen lisäksi heillä on useissa eri laeissa säädettyjä oikeuksia ja velvollisuuksia, kuten oikeus toimia esitutkinnan tutkinnanjohtajana tai päätösvalta vangitsemisvaatimuksesta tai vangin yhteydenpidon rajoittamisesta. Myös pakkokeinojen käytöstä yleensä päättää "pidättämiseen oikeutettu virkamies".


title: Pidättämiseen oikeutettu virkamies

text: Suomen laeissa "pidättämiseen oikeutettu virkamies" on laajalti käytetty käsite, johon viitataan usein esimerkiksi esitutkinnan tai poliisin toimivaltakysymyksissä. Pidättämiseen oikeutetuista virkamiehistä, jotka ovat poliiseja, käytetään myös nimitystä "pidättämiseen oikeutettu poliisimies" ja tullin tapauksessa nimitystä "pidättämiseen oikeutettu tullimies".


title: Pidättämiseen oikeutettu virkamies

text: Pidättämiseen oikeutettuja virkamiehiä ovat:


title: Pidättämiseen oikeutettu virkamies

text: Pidättämiseen oikeutetuista puolustusvoimien virkamiehistä säädetään laissa erikseen.


title: Pidättämiseen oikeutettu virkamies

text: Tässä on lueteltu ja käsitelty niitä pakkokeinoja, joiden käytöstä voi yksin päättää tai sitä voi pyytää tuomioistuimelta "pidättämiseen oikeutettu virkamies".


title: Pidättämiseen oikeutettu virkamies

text: Muun muassa telekuuntelua, televalvontaa, tukiasematietojen hankkimista, peiteltyä tiedonhankintaa, teknistä tarkkailua, teleosoitteen tai telepäätelaitteen yksilöintitietojen hankkimista, peitetoimintaa, valeostoa, tietolähdetoimintaa ja valvottua läpilaskua voidaan käyttää esitutkinnassa salassa niiden kohteilta.


title: Pidättämiseen oikeutettu virkamies

text: Tutkintaviranomaisella on oikeus pidättämiseen. Jos henkilö saadaan kiinni rikoksesta itse teossa tai välittömästi teon jälkeen tai jos hän yrittää paeta, kuka tahansa voi viedä hänet poliisille pidätettäväksi.


title: Pidättämiseen oikeutettu virkamies

text: Yleinen syyttäjä tai poliisi voi pidättää epäillyn väliaikaisesti, jos hänet saadaan kiinni rikospaikalta tai hänen epäillään yrittävän paeta poistuessaan rikospaikalta. Yleinen syyttäjä tai poliisi voi myös pidättää epäillyn, jos viivästymisestä aiheutuu vaaraa ja asia on siksi kiireellinen, edellyttäen, että pidätysmääräyksen ehdot täyttyvät. Tämä edellyttää, että on olemassa pakottavia syitä epäillä henkilöä rikoksesta ja erityiset pidätysperusteet täyttyvät. Epäillyn pidätyshetkellä tuomari on jo voinut antaa pidätysmääräyksen yleisen syyttäjän pyynnöstä tai se voidaan antaa pidätyksen jälkeen. Pidätysmääräys voidaan antaa myös, jos tietyt tutkintatoimenpiteet, kuten kuulustelu tai henkilöön kohdistuva etsintä, on suoritettava käyttämällä pakkoa.


title: Verikekkerit

text:
Verikekkerit. Kauhun käsikirja on Harto Hännisen ja Marko Latvasen vuonna 1992 kirjoittama tietokirja kauhukulttuurista. Se on alan ensimmäinen kattava perusteos Suomessa. Kirja käsittelee kauhuelokuvia, kauhukirjallisuutta ja kauhumytologiaa monipuolisesti.
Toinen, täydennetty laitos ilmestyi vuonna 1996. Toisen painoksen kronologiat on uudistettu ja artikkelien tekstejä on täydennetty. Myös kansi on erilainen.


title: Verikekkerit

text:
Kirjassa on yhdeksän lukua, joista kussakin käsitellään yhtä populaarin kauhukulttuurin myyttistä olentoa.
Luvut ja niihin liittyvät kauheudet ovat:Lisäksi kirjassa on alan elokuva- ja kirjallisuuskronologiat aihepiireittäin (s.402-425) sekä useiden kauhukirjailijoiden, ohjaajien ja kriitikoiden omat suosikkilistat (s.425-430).


title: Verikekkerit

text: Kirja sai hyvät arviot ja se palkittiin kauhuharrastajien Kultainen moottorisaha-palkinnolla vuonna 1992. Helsingin Sanomien kriitikko Vesa Sirénin mukaan "Hännisen ja Latvasen suurtyö on ajankohtaisempi ja täydellisempi kuin aikaisemmat kauhua käsittelevät kirjat."


title: Julija Jefimova

text: Julija Andrejevna Jefimova (, s. 3. huhtikuuta 1992 Groznyi) on venäläinen uinnin maailman- ja Euroopan-mestari ja olympiamitalisti. Hän on pituudeltaan 178 cm.


title: Julija Jefimova

text: Jefimova sai nuorten EM-kilpailuissa Antwerpenissa 2007 kultaa 50 ja 200 metrin rintauinnissa ja 4 × 100 metrin sekauintiviestissä sekä hopeaa 100 metrin rintauinnissa. Hän voitti samana vuonna aikuisten lyhyen radan Euroopan-mestaruuden Debrecenissä 50, 100 ja 200 metrin rintauinnissa. Eindhovenin pitkän radan EM-kilpailuissa 2008 hän saavutti kultaa 200 metrin rintauinnissa ajalla 2.24,09 sekä hopeaa 50 metrin rintauinnissa ja 4 × 100 metrin sekauintiviestissä. Lyhyen radan MM-kilpailuissa Manchesterissa hän oli kolmas 200 metrin rintauinnissa. Pekingin olympialaisissa hän sijoittui 100 metrin rintauinnissa neljänneksi ja 200 metrin rintauinnissa viidenneksi.


title: Julija Jefimova

text: Jefimova voitti 50 metrin rintauinnin maailmanmestaruuden Roomassa 2009 maailmanennätysajalla 30,09 ja sai hopeaa 100 metrin rintauinnissa. Hän voitti Budapestissa 2010 Euroopan-mestaruuden 50 metrin (30,29) ja 100 metrin (1.06,32) rintauinnissa. Shanghain MM-kilpailuissa 2011 hän sai hopeaa 50 ja 200 metrin rintauinnissa ja sijoittui neljänneksi 100 metrin rintauinnissa. Lontoon olympialaisissa 2012 hän saavutti pronssia 200 metrin rintauinnissa ja oli seitsemäs 100 metrin rintauinnissa.


title: Julija Jefimova

text: Jefimova ui Barcelonan MM-kilpailuissa 2013 50 metrin rintauinnin alkuerissä maailmanennätyksen 29,78, jonka Rūta Meilutytė rikkoi välierissä ajalla 29,48. Loppukilpailussa Jefimova voitti kultaa ajalla 29,52. Hän voitti kultaa myös 200 metrin rintauinnissa ajalla 2.19,41 sekä hopeaa 100 metrin rintauinnissa ja pronssia 4 × 100 metrin sekauintiviestissä. Saman vuoden joulukuussa Herningin lyhyen radan EM-kilpailuissa hän sai alun perin kultaa 50 ja 200 metrin rintauinnissa sekä 4 × 50 metrin naisten ja sekajoukkueiden sekauintiviesteissä. Lisäksi hän oli toinen 100 metrin rintauinnissa.


title: Julija Jefimova

text: Lokakuussa 2013 Jefimova antoi positiivisen dopingnäytteen. Hän sai lopulta 16 kuukauden kilpailukiellon ja kaikki hänen tuloksensa 31. lokakuuta 2013 lähtien hylättiin. Näin hän menetti muun muassa Herningin lyhyen radan EM-kilpailuissa saavuttamansa mitalit.


title: Julija Jefimova

text: Jefimova voitti Kazanissa 2015 maailmanmestaruuden 100 metrin rintauinnissa ajalla 1.05,66 ja sai pronssia 50 metrin rintauinnissa ajalla 30,13.


title: Julija Jefimova

text: Jefimova antoi tammikuussa 2016 meldoniumia sisältäneen dopingnäytteen. Kansainvälinen uimaliitto FINA ilmoitti 25. heinäkuuta 2016 ettei Jefimova, yhdessä kuuden muun venäläisuimarin kanssa, saa osallistua Rion olympialaisiin. Urheilun kansainvälinen vetoomustuomioistuin CAS kuitenkin hyväksyi hänen valituksensa juuri ennen olympialaisia.


title: Julija Jefimova

text: Jefimova saavutti Rio de Janeiron olympialaisissa 2016 hopeaa 100 metrin rintauinnissa ajalla 1.05,50 ja 200 metrin rintauinnissa ajalla 2.21,97. Budapestin MM-kilpailuissa 2017 hän voitti kultaa 200 metrin rintauinnissa ajalla 2.19,64. Lisäksi hän sai hopeaa 50 metrin rintauinnissa ja 4 × 100 metrin sekauintiviestissä sekä pronssia 100 metrin rintauinnissa.


title: Julija Jefimova

text: Jemifova voitti Glasgow'n pitkän radan EM-kilpailuissa 2018 kultaa 50 metrin rintauinnissa ajalla 29,81, 100 metrin rintauinnissa ajalla 1.05,53, 200 metrin rintauinnissa ajalla 2.21,31 ja 4 × 100 metrin sekauintiviestissä. Lisäksi hän sai hopeaa sekajoukkueiden 4 × 100 metrin sekauintiviestissä.


title: Borgå gymnasium

text: Borgå gymnasium, josta historiallisissa yhteyksissä käytetään usein nimitystä Porvoon lukio, on ruotsinkielinen lukio Porvoossa. Se perustettiin vuonna 1641 Viipurin lukioksi ja siirtyi Viipurista Porvooseen vuonna 1723, kun Viipuri joutui Uudenkaupungin rauhansopimuksen mukaan Venäjälle. Opetuskieli oli 1700-luvulle latina, sitten ruotsi. Saksaakin käytettiin Vanhan Suomen lukiossa. 1900-luvulla koulun nimi oli jonkin aikaa Borgå lyceum.


title: Borgå gymnasium

text: Koulussa on nykyisin noin 330 oppilasta ja vakinaisia opettajia on noin 22. Koulu on toiminut vuodesta 1850 nykyisessä rakennuksessa, joka on peruskorjattu 2000-luvulla. Vuosina 1759–1765 rakennettu vanha lukiotalo on nykyään Porvoon tuomiokapitulin käytössä.


title: Frans Oskar Viitanen

text: Frans Oskar Viitanen (15. heinäkuuta 1881 Mouhijärvi – 1942) oli suomalainen toimittaja ja kirjailija.


title: Frans Oskar Viitanen

text: Maanviljelijäperheeseen Mouhijärvellä syntynyt Viitanen kirjoitti ylioppilaaksi Porin Lyseosta vuonna 1902. Viitanen opiskeli filologiaa Helsingin yliopistossa, jonka jälkeen hän siirtyi toimittajaksi Aamulehteen vuonna 1905. Vuosina 1908–1915 Viitanen toimi Lahdessa ilmestyneen Lahti-lehden päätoimittajana, sekä 1915–1918 Satakunnan Kansan päätoimittajana Porissa. Hän oli molemmilla paikkakunnilla myös kaupunginvaltuustossa Kokoomuksen edustajana.


title: Frans Oskar Viitanen

text: Oman tuotantonsa lisäksi Viitanen suomensi useita italialaisen kirjailijan Matilde Seraon teoksia.


title: J. V. Ilkka

text: J. V. Ilkka oli suomalainen toimittaja ja suomentaja. Hän työskenteli Satakunnan Kansassa vuosina 1942–1960. Kesäkuusta 1953 lähtien Ilkka oli ensin vajaan kolmen vuoden ajan lehden virkaatekevänä päätoimittajana ja toimi sen jälkeen marraskuuhun 1960 saakka vakituisena päätoimittajana.


title: J. V. Ilkka

text: Toimittajantyönsä ohella Ilkka suomensi 1950-1970-luvuilla yli 170 teosta, jotka edustivat lähinnä jännitys- ja kioskikirjallisuutta.


title: Touch Me (Samantha Foxin albumi)

text: Touch Me on Samantha Foxin debyyttialbumi vuodelta 1986. Albumin nimikappaleesta tuli maailmanlaajuinen hitti. Julkaisuvuotenaan Ison-Britannian albumilistalla levy nousi sijalle 17, ja Yhdysvaltain Billboard 200 -listalla se saavutti sijan 24 vuonna 1987.


title: Dark Master

text: Dark Master ("Synkkä Mestari") on The Legend of Spyro -pelisarjassa esiintyvä lohikäärme ja trilogian päävastus. Hän on oikealta nimeltään Malefor (suomenkielisessä versiossa "Ärhämä"). Malefor on lohikäärmeiden historian ensimmäinen purppuralohikäärme. Purppuralohikäärmeitä syntyy vain yksi kymmenen sukupolven välein, ja heillä on erityinen kyky oppia hallitsemaan mitä tahansa elementtejä tai muita voimia. Muinaiset lohikäärmeet kouluttivat hänet ja opettivat hänelle elementtejä. Maleforin voimat olivat kuitenkin rajattomat, ja siksi hän oppi hallitsemaan aivan kaikkea.


title: Dark Master

text:
Kasvaessaan hän muuttui pahaksi ja lähti muinaisten lohikäärmeiden luota. Hän perusti linnoituksen vuorelle ja keräsi kokoon armeijan - ei muista lohikäärmeistä vaan apinoista. Hänen pahuutensa synnytti lopulta vuorelle epätoivon kuopan, jonne pahat ja kadotetut sielut tulivat. Tuota paikkaa alettiin kutsua Sielukaivoksi ("The Well of Souls"). Malefor syöksi maailman kaaokseen ja sotaan ja tuhoon. Lopulta hänet onnistuttiin vangitsemaan Sielukaivoon. Maailma luuli, että hänestä oli vihdoin päästy lopullisesti eroon. Mutta toisin kävi...
The Legend of Spyro -peleissä Dark Master tekee paluun.


title: Cincinnatin mellakka (1884)

text: Cincinnatin vuoden 1884 mellakka, tai Cincinnatin oikeustalomellakka, sai alkunsa kun työnantajansa surmannut William Berner tuomittiin oikeudessa murhan sijaan taposta. Tuomio nostatti vastalauseita lehdistössä ja seuraavana päivänä 28. maaliskuuta tuhannet ihmiset kokoontuivat musiikkitalolle, jossa kokoontuminen riistäytyi käsistä.


title: Cincinnatin mellakka (1884)

text: Mellakoijien murtauduttua vankilaan sheriffi hälytti paikalle Ohion kansalliskaartin, jolla oli kaksi komppaniaa kaupungissa. Yli 40 sai surmansa ja ainakin 139 henkeä loukkaantui, minkä lisäksi piirikunnan oikeustalo tuhoutui palossa. Kuolleista kaksi oli kaartilaisia.


title: Cincinnatin mellakka (1884)

text: Kaupunkilaisten mielestä poliisin ammattitaidottomuus ja syyttäjien korruptio olivat syynä yleiseen rikollisuuteen. Myös poliitikot olivat hyvin korruptoituneita.


title: Reformatski-reaktio

text: Reformatski-reaktio on aldehydien tai ketonien kondensaatioreaktio α-haloestereiden kanssa sinkin läsnä ollessa. Tuotteena reaktiossa muodostuu β-hydroksiesteri. Reaktio on saanut nimensä löytäjänsä venäläisen kemistin Sergei Reformatskin mukaan.


title: Reformatski-reaktio

text: Reformatskireaktion lähtöaineena ovat aldehydi tai ketoni ja useimmiten α-haloesteri. Haloesterin tilalla lähtöaineena voi olla myös α-halonitriili, α-haloketoni tai disubstituoitu α-haloamidi. Reformatski-reaktion ensimmäisessä vaiheessa muodostuu α-haloyhdisteestä ja sinkkimetallista organosinkkivälituote. Sinkin lähteenä voidaan käyttää myös dialkyylisinkkijohdannaisia tai reaktiivisempaa sinkin ja kuparin metalliseosta. Tämä välituote sisältää sekä sinkin ja hiilen välisen että sinkin ja hapen välisen sidoksen ja muistuttaa rakenteeltaan enolaatteja. Tämä välituote on nukleofiilinen ja reagoi elektrofiilisen aldehydin tai ketonin karbonyyliryhmän kanssa. Näin syntyvän tuotteen hydrolyysi johtaa β-hydroksiesteriin. Mikäli reaktiossa käytettävä aldehydi on aromaattinen, tapahtuu Reformatski-reaktion yhteydessä myös eliminaatioreaktio, joka tuottaa tyydyttymättömän konjugoidun esterin.


title: Reformatski-reaktio

text: Reformatski-reaktio toimii myös intramolekylaarisesti, jolloin tuote on rengasrakenteinen. Erityisen hyvin se toimii viisi- tai kuusiatomisia renkaita muodostaville lähtöaineille. Jos Reformatski-reaktioissa käytetään kiraalisia apuaineita, voidaan saavuttaa hyvä enantio- ja diastereoselektiivisyys, jolloin reaktio soveltuu hyvin monia stereokeskuksia sisältävien molekyylien synteesiin.


title: Reimarintorni

text: Reimarintorni on Espoon Kivenlahdessa sijaitseva asuinkerrostalo, joka valmistui kesällä 1990. Rakennuksen on suunnitellut arkkitehti Simo Järvinen. Tornitalossa on 17 kerrosta, ja sen korkeus on 66 metriä. Se oli Suomen korkein asuinrakennus, kunnes 70-metrinen Meritorni valmistui vuonna 1999 samaan lähiöön. Reimarintornin rakennesuunnittelu on insinööritoimisto Erkki Juvan.


title: Erikoiskaupan Liitto

text: Erikoiskaupan Liitto ry oli valtakunnallinen keskusjärjestö, jonka tarkoituksena oli edistää erikoiskaupan toimintaedellytyksiä. Erikoiskaupan Liitto (EKL) perustettiin 5. syyskuuta 1995 Vähittäiskaupan Keskusliiton (1950-1995) seuraajaksi. EKL edisti erikoiskaupan yleisiä toimintaedellytyksiä lainsäädäntövaikuttamisella, viestinnällä, koulutuksella ja neuvonnalla. Liitolla oli lukuisia edustuksia eri viranomaisissa ja muissa yhteisöissä. Erikoiskaupan tutkimusta kehitettiin yhteistyössä liiton hallinnoiman Vähittäiskaupan Tutkimussäätiön kanssa. EKL:n aloitteesta perustettiin vuonna 1997 keskustojen kehittämisen valtakunnallinen yhteistyöjärjestö Elävät Kaupunkikeskustat ry.


title: Erikoiskaupan Liitto

text: EKL:n toimitusjohtajana toimi oik.kand. Tiina Oksala (1997–2014) ja puheenjohtajina Olli-Pekka Pehkonen (Otto Pehkonen Oy), Seppo Halme (Muotitalo Jokinen Oy) sekä Harri Broman (Broman Group Oy). Liiton jäsenenä oli eri vuosina keskimäärin 15 erikoiskaupan valtakunnallista toimialajärjestöä. Liitto päätti purkautua 2015 ja sen toiminta päättyi vuonna 2016. Kaupan liiton yhteyteen perustettuun erikoiskaupan ryhmään siirtyi kahdeksan EKL:n toimialajärjestöä eli Autonvaraosakauppiaiden Keskusliitto, Kirjakauppaliitto, K-kauppiasliitto, Muotikaupan Liitto, Sisusta Kotia ry, Suomen Apteekkariliitto, Suomen Optinen Toimiala ry ja Suomen Terveystuotekauppiaiden Liitto. Osa em. järjestöistä sekä EKL:n muista toimialajärjestöistä järjestäytyi Suomen Yrittäjiin. EKL:n arkisto sijoitettiin Suomen elinkeinoelämän keskusarkistoon ELKA:an Mikkelissä.


title: Erikoiskauppa

text: Erikoiskaupoiksi luetaan kaikki ne vähittäiskaupan toimialojen yritykset, jotka eivät ole päivittäistavarakauppoja tai tavarataloja. Erikoiskauppoja ovat mm. vaate- ja kenkäkaupat, kirjakaupat, kodintekniikkakaupat, huonekalukaupat, apteekit, optisen alan kaupat ja muut tiettyjen tuotteiden ja niihin liittyvien palveluiden myyntiin erikoistuneet vähittäiskaupat. Erikoiskaupat myyvät erikoistavaroita (kulutustavaroita).


title: Miami (joki)

text: Miami on 274 km pitkä joki Yhdysvalloissa Ohion osavaltiossa. Se alkaa Loganin piirikunnasta ja virtaa Daytonin, Middletownin ja Hamiltonin läpi ennen yhtymistään Ohiojokeen.


title: Miami (joki)

text: Joki mutkittelee seitsemän piirikunnan läpi. Sen 14 000 km:n valuma-alue ulottuu 15 piirikunnan alueelle. Nimettyjä sivujokia ja jokeen ja sen sivujokiin laskevia puroja on valuma-alueella ainakin 285.


title: Miami (joki)

text:
Joen valuma-alueen pohjoisosat ovat peltomaata, eteläosat lähinnä laidunmaata, taajamia ja metsiä.
Vuonna 1913 jokivarressa koettiin tuhoisa onnettomuus. Maaliskuun 23.-25 päivinä satoi noin 250 mm vettä, mikä sulatti ankaran talven aikana kertyneen lumen ja jäät. Jokivarren asutus ja rakenteet vaurioituivat pahasti ja yli 360 ihmistä sai surmansa.


title: Eyeworks

text: Eyeworks on kansainvälinen televisiotuotantoyhtiö, jonka pääkonttori sijaitsee Amsterdamissa. Yhtiöllä on toimintaa noin 20 eri maassa ja neljässä eri maanosassa. Suomessa Eyeworks aloitti vuonna 2013, kun Matila Röhr Nordisk Oy:n tv-toiminnot siirtyivät Eyeworks Finlandille.. Nykyisin Eyeworks on Warner Bros. International Television Production.


title: Eyeworks

text: Eyeworksin formaatteja ovat muun muassa "I Know What You Did Last Friday" (Mitä tuli tehtyä), "Obese" (Hurja Painonpudotus), "Celebrity Splash" (Splash!) sekä "Reality Queens of the Jungle" (Viidakon tähtöset).


title: Eyeworks

text: Warner Bros. International Television Production Finlandin esittely emoyhtiön nettisivuilla


title: Väärän maan vainaja

text: Väärän maan vainaja on Matti Röngän kirjoittama vuonna 2011 julkaistu rikosromaani, jonka kustansi Gummerus.


title: Väärän maan vainaja

text: Maahanmuuttaja Roman Putro löytyy tapettuna. Ruumis katoaa ja asiaan sekaantuvat Viktor Kärpän lisäksi ylikonstaapeli Teppo Korhonen, Venäjän Suomen suurlähetystö ja Pietarin mafia.


title: Väärän maan vainaja

text: Samaan aikaan kaksi maahanmuuttoviraston virkamiestä sekaantuu prostituutioon Viktorin toimiessa oppaana suomalaisturistien matkalla luovutetussa Karjalassa.


title: Satakunnan Sanomat

text: Satakunnan Sanomat oli Porissa vuosina 1907–1917 ilmestynyt sanomalehti. Se yhdistyi syksyllä 1917 Satakunta-lehden kanssa, joka alkoi vuoden 1918 alusta ilmestyä nimellä Satakunnan Kansa. Satakunnan Sanomat oli nuorsuomalaisten äänenkannattaja.


title: Satakunnan Sanomat

text: Satakunnan Sanomien perustamista alettiin suunnittelmaan ensimmäistä kertaa vuonna 1905. Porissa ilmestyi jo Kansalainen-niminen suomenmielinen lehti, mutta sitä ei pidetty tarpeeksi laadukkaana ja riittävän aattellisesti toimitettuna. Keväällä 1906 perustettiin lehden julkaisijaksi Lounas-osuuskunta, joka otti nimensä kaupungissa vuosina 1887–1892 ilmestyneestä sanomalehdestä. Satakunnan Sanomien Tampereella painetut näytenumerot ilmestyivät marras-joulukuussa ja lehden ensimmäinen varsinainen numero julkaistiin 4. tammikuuta 1907. Se painettiin lehden omassa kirjapainossa, joka sijaitsi Nikolainkadulla (nyk. Valtakatu). Lehden toimitilat kirjapainoineen tuhoutuivat tulipalossa vuonna 1913. Toimitus siirtyi tämän jälkeen Nikolainkadun varrelle samalle tontille, jossa myöhemmin jatkettiin Satakunnan Kansan tekemistä aina heinäkuuhun 2009 saakka.


title: Satakunnan Sanomat

text: Kolmasti viikossa (keskiviikko, perjantai, sunnuntai) ilmestynyt Satakunnan Sanomat päätettiin syksyllä 1917 yhdistää niin ikään kolme kertaa viikossa ilmestyvään Satakuntaan, jotta kaupunkiin saatiin uusi seitsenpäiväinen sanomalehti. Myös lehtiä julkaisseet Osakeyhtiö Satakunta ja Lounas-Osakeyhtiö fuusioituivat samalla Satakunnan Kirjateollisuudeksi. Viimeinen Satakunnan Sanomien numero ilmestyi 23. joulukuuta 1917. Lehden levikki oli suurimmillaan vuonna 1915, jolloin se oli 5 500.


title: Satakunnan Sanomat

text: Lehden ensimmäinen vastaava toimittaja oli opettaja ja kunnallisneuvos Mikko Latva. Hänen jälkeensä päätoimittajan tehtävää hoitivat myöhemmät kansanedustajat Arvo Inkilä ja Frans Härmä sekä Antero Lamminen, joka jatkoi vielä Satakunnan Kansan päätoimittajana 35 vuoden ajan. Muita tunnettuja lehdessä työskennelleitä toimittajia ja avustajia olivat Mikko Saarenheimo, Eeli Granit-Ilmoniemi, J. N. Vainio, Artur Hammarström, Bruno Malmio ja Eino Salmelainen.


title: Kuralan ponttonisilta ja kampiföri

text: Kuralan ponttonisilta on joulukuussa 2013 avattu kevyeen liikenteen ponttonisilta Aurajoen yli Turussa Kuralan ja Halisten kaupunginosien rajalla. Samalla paikalla oli käytössä kevyeen liikenteen käsikäyttöinen vaijerilossi kampiföri vuosina 2005–2011. Kampiförin käyttöä vaikeuttivat vaijeriongelmat ja jatkuva ilkivalta, jonka takia se oli useasti pois käytöstä.


title: Kuralan ponttonisilta ja kampiföri

text: Ponttonisilta sijaitsee Kuralan ja Halisten kaupunginosien rajalla. Joki on tässä kohtaa noin 40 metriä leveä ja 3–4 metriä syvä. Halisten puolella kevyenliikenteenväylä jatkuu peltojen keskellä ja Kuralan puolella se menee Ristimäenpuiston läpi jonka vieressä on pumppu-asema. Aivan sillan vieressä Aurajokeen laskee Jaaninoja. Ponttonisilta sijoittuu Halistensillan (matkaa 1,7 km) ja Kantatie 40:n Auranlaakson sillan (1,4 km) väliin.


title: Kuralan ponttonisilta ja kampiföri

text: Kampiföri ja nykyinen silta kuuluu noin viiden kilometrin pituiseen Aurajoen ulkoilu- ja kulttuurireittiin "Elämää joesta". Silta yhdistää Kuralan ja Halisten ulkoilureitistöt.


title: Kuralan ponttonisilta ja kampiföri

text: 3. joulukuuta 2013 käyttöönotetun ponttonisillan pituus on 47 metriä ja leveys 3 metriä. Sillan keskellä on teräsristikkoinen kaarisilta, jonka alitse pääsee melomalla ja pienveneellä. Kaarisillan kulkuaukko veneille on 7 metriä leveä ja 1,2 metriä korkea. Sillan rakensi Meritaito Oy, joka myös purki kampiförin.


title: Kuralan ponttonisilta ja kampiföri

text: Kelluvat ponttonit ovat betonikantisia massiiviponttoneita, jotka on rakentanut raisiolainen A-Laiturit Oy. Ponttoneiden syväys on 0,45 metriä. Teräsosat ovat virolaisten tekemiä. Ponttonisilta on paikalla pysyvästi ja se on ankkuroitu 20 000 kilon painoilla. Jäiden aiheuttamaa vahinkoa sillalle laskee se, että Halistenkosken padon takia jäät sulavat lähes paikalleen.


title: Kuralan ponttonisilta ja kampiföri

text: Kampiföri oli käsikäyttöinen vaijerilossi, joka otettiin käyttöön toukokuussa 2005. Kampiföri oli kuusi metriä pitkä ja neljä metriä leveä. Kampiförin kyytiin mahtui 12 ihmistä ja myös polkupyörät olivat sallittuja. Noin 40 metrin matka joen halki kesti vinssaajan voimista riippuen hiukan alle kymmenen minuuttia. Kampiförin pystyi myös vinssaamaan vastakkaiselta rannalta luokseen. Kampiföri oli käytössä jäiden lähdöstä syksyn ensimmäisiin pakkasiin.


title: Kuralan ponttonisilta ja kampiföri

text: Kampiföri maksoi 89 000 euroa ja sen suunnitteli Elomatic Oy. Kampiföri ja sen rantalaiturit maksoivat yhteensä 230 106 euroa, josta Turun kaupungin osuus oli 107 502 euroa, Suomen valtion ja Euroopan Unionin 122 604 euroa. Kampiföri kuului Itä-Turun kehittämishankkeisiin kuuluneeseen Elävä Kulttuurimaisema -hankkeeseen, jota hallinnoi Turun kaupungin kiinteistöliikelaitos ja rahoitti Lounais-Suomen ympäristökeskus.


title: Kuralan ponttonisilta ja kampiföri

text: Kun kampiföri oli rannassa, makasivat vaijerit joen pohjassa ja käytössä ne kiristyivät noin puolen metrin syvyyteen, jolloin melomalla pääsi vielä niiden yli. Perinteisistä kapulalosseista kampiföri erosi muun muassa vaijeristolla, joka kulki veden alla ja teollisuuskäyttöön tehtyjen vinssien käytöllä. Kampiförissä oli kaksi vaijeria.


title: Kuralan ponttonisilta ja kampiföri

text: Alun perin kampiföri oli vaijerivetoinen ja se kärsi vaijeriongelmista, muun muassa ensimmäisellä ylityksellä toinen vaijereista irtosi kiinnikkeestään. Vaijerit vaihdettiin ketjuihin kesällä 2007, mutta tällöin kampeaminen osoittautui liian raskaaksi ja syksyllä kampiföri otettiin turvallisuussyistä pois käytöstä. Kampiföriä ei saanut kampeamisen raskauden takia kammettua vastarannalta luokseen.


title: Kuralan ponttonisilta ja kampiföri

text: Kesäkuussa 2010 kampiföri jumittui keskelle jokea, jolloin pelastuslaitoksen piti hakea moottoriveneellä lautan kyydissä olleet kuusi matkustajaa. Kesäkuussa 2011 kampiföri otettiin lopullisesti pois käytöstä jatkuvan ilkivallan takia. Kampiföri nostettiin Aurajoesta pois 24. lokakuuta 2013 ja siirrettiin kaupungin varastoon.


title: Kuralan ponttonisilta ja kampiföri

text: Kampiförin ohjetaulu oli Turun murteella.


title: Helsinki-Lehti

text: Helsinki Lehti on Helsingissä 1989-1992 ilmestynyt lehti. Lehden päätoimittaja oli Kansalaisten Yhteistoiminnan puheenjohtaja ja entinen kansanedustaja Ilkka Hakalehto. Lehti kuvasti itseään "puolueista riippumaton kansalaistoiminnan äänenkannattajaksi.". Vuosina 1958-1986 nimellä Helsinki-lehti ilmestynyt kotiseutu- ja kunnallislehti oli eri lehti.


title: Indigo Girls

text: Indigo Girls on yhdysvaltalainen folk rock -duo, jonka muusikot ovat Amy Ray ja Emily Saliers.


title: Indigo Girls

text: Ray ja Saliers tutustuivat Laurel Ridgen peruskoulussa Decaturissa, Georgiassa ja alkoivat high school -aikana esiintymään duona nimellä Saliers & Ray. Myöhemmin he alkoivat B Band -nimellä esiintymään kykykilpailuissa ja open mic -tilaisuuksissa ympäri Atlantaa. Vuonna 1981 duo äänitti ensimmäisen demonsa Rayn kellarissa. Neljä vuotta esinnyttyään he alkoivat käyttää nimeä Indigo Girls ja julkaisivat ensimmäiset singlensä Atlantan radioasemille. Ensimmäinen albumi "Strange Fruit" julkaistiin pienmerkillä vuonna 1987. Vuotta myöhemmin yhtye kiinnitettiin Epic Recordsille. Alkuvuodesta 1989 single ”Closer to Fine” ja albumi "Indigo Girls" olivat menestyksiä ja toivat yhtyeelle ”Best Contemporary Folk Album” -luokassa Grammy-palkinnon. He olivat myös ehdolla parhaan uuden artistin palkinnon saajaksi (Milli Vanilli voitti).


title: Indigo Girls

text: Indigo Girls levytti Epic/Sony Recordsille yhdeksän albumia, kunnes jättivät yhtiön vuonna 2007. He olivat lyhyen aikaa American Recordsilla kunnes perustivat oman levy-yhtiönsä IG Recordingsin. Amy Ray on levyttänyt myös soololevyjä ja hänellä on oma voittoa tavoittelematon, riippumaton levymerkki Daemon Records. Yhdessä Winona LaDuken kanssa Indigo Girls on perustanut hyväntekeväisyysjärjestön nimeltään Honor the Earth, jonka kautta he ovat käynnistäneet ympäristöön ja sosiaaliseen oikeudenmukaisuuteen liittyviä kampanjoita, joiden kohteena ovat olleet muun muassa Amerikan alkuperäiskansat.


title: Ruta Vintule

text: Ruta Vintule (s. 6. tammikuuta 1944 Riika) on latvialainen säveltäjä. Hän opiskeli pianonsoittoa sekä säveltämistä ja valmistui Jānis Ivanovsin sävellysluokalta vuonna 1967. Hän on työskennellyt muun muassa naiskuoro Dzintarsin ja Latvian akateemisen valtionkuoron säestäjänä. Säveltäjänä Vintule on keskittynyt kamariteosten ja kuoromusiikin luomiseen. Merkittävissä määrin hän on säveltänyt seka- ja naiskuoroille. Hänen teoksilleen luonteenomaista on lyyrinen ilmaisu, romanttisuus ja impressionistisiin perinteisiin juurensa juontava musiikillinen kieli.


title: Madonna de la Charité, El Grecon mukaan

text: Madonna de la Charité, El Grecon mukaan on suomalaisen taiteilijan Helene Schjerfbeckin öljyvärimaalaus kankaalle vuodelta 1941. Maalaus kuuluu Ateneumin taidemuseon kokoelmiin ja kooltaan se on 46×33 cm.


title: Madonna de la Charité, El Grecon mukaan

text: Ateneumin taidemuseon "Madonna de la Charite, El Grecon mukaan" on yksi hänen 1940-luvun El Greco- töistään. Näitä on useita. Schjerfbeck maalasi 1940-luvulla suurimman osan töistään ´El Grecon mukaan´, mutta ensimmäisen jo vuonna 1928. Aiheena 1940-luvulla niissä ovat useimmiten erilaiset madonnatyypit. Schjerfbeck oli kiinnostunut El Grecon taiteesta kauan. Hän näki eläessään omien sanojensa mukaan "yhden aidon El Grecon teoksen ja yhden kyseenalaisen", mutta näki El Grecon maalauksista mustavalkoisia kuvia aikakauslehdissä ja kirjoissa. Häneen vetosi El Grecon dramaattisuus, ylivirittyneisyys ja El Grecon taiteen herkät ihmiset.


title: Madonna de la Charité, El Grecon mukaan

text: Schjerfbeckin "Madonna de la Charite" (Armeliaisuuden madonna) on uustulkinta El Grecon Illescasin katedraalissa olevasta suuresta maalauksesta, johon Schjerfbeck paneutui edellisenä vuonna 1940 taidekauppias Gösta Stenmanilta saamansa ranskankielisen El Greco -teoksen pohjalta. Hän maalasi näitä "Madonna de la Charite, El Grcon mukaan" -maalauksia kaksi tuona vuonna teoksen mustavalkoisen kuvan inspiroimana. Schjerfbeckin värit olivat näissä maalauksissa hänen omiaan ja poikkeavat alkuperäisteoksesta. Vaalea yleisvaikutelma, jota hallitsee himmeä liila, tumma tausta ja kasvojen vihertävä harmaanruskea väri ovat hänen valintojaan. Grecomaista dramatiikkaa hän teki maalaamalla etumuksen vaaleaksi ja tekemällä siveltimellä tummia vetoja madonnan kasvoihin ja kaulaan. Hän tavoitti maalauksiinsa loistavasti madonnan kasvojen äärettömän hellän ja herkän ilmeen. Maalauksen madonna katsoo alaspäin.


title: Madonna de la Charité, El Grecon mukaan

text: Toinen 1941- vuoden "Madonna de la Charité" -maalaus Schjerfbeckiltä on yksityiskokoelmassa Tukholmassa hieman suurempana.


title: Jānis Ivanovs

text: Jānis Ivanovs (9. lokakuuta 1906 Preiļi – 27. maaliskuuta 1983 Riika) oli latvialainen säveltäjä. Hän sävelsi 21 sinfoniaa, lukuisia konserttoja ja sinfonisia runoelmia. Hän on jäänyt historiaan huomattavimpana 1950-luvun jälkipuoliskon latvialaisena sinfonisena säveltäjänä.


title: Jānis Ivanovs

text: Ivanovs valmistui Georg Schnéevoigtin orkesterinjohtoluokalta vuonna 1931 ja Jāzeps Vītolsin sävellysluokalta 1933. Vuodesta 1944 kuolemaansa saakka Ivanovs itse opetti säveltämistä ja orkestrointia entisessä opinahjossaan Latvian konservatoriossa. 1930-luvulla hän toimi ääni-insinöörinä ja vuosina 1944–1961 Latvian radion taiteellisena johtajana. 1930-luvulla Ivanovs oli jo luonut hyvin yksilöllisen tyylin, joka perustui myöhäisromanttisuuden, kansanomaisten ainesten ja impressionismin synteesiin. Toisen maailmansodan jälkeen tyyliin tuli vaikutteita myös ekspressionismista ja uusklassismista. 4. ja 5. sinfonia tuomittiin "formalismista" vuonna 1948 Andrei Ždanovin kampanjan aikana. Ivanovs saattoi Josif Stalinin kuoleman jälkeen hieman vapaammin jatkaa taiteellista työtään kehittämällään tyylillä muun muassa 7. (1953) ja 8. sinfoniassaan (1956).


title: Jānis Ivanovs

text: Ivanovsin tyyli muuttui dramaattisemmaksi sekä monumentaalisemmaksi pianokonserton (1959) jälkeen 9. sinfoniasta alkaen, ja siihen tuli entistä filosofisempia vaikutteita. Tämä tyylisuuntaus oli Ivanovsin työn pohjana 21. sinfoniaan saakka (1983, viimeistellyt ja orkestroinut Juris Karlsons). Ivanovsin teosten dramaattiset aspektit ovat monikerroksisia. Yksi niistä on "yksilö vs. ihmiskunta" -jaottelu, ja toinen liittyy ulkopuolisen maailman konflikteihin.


title: Utah Olympic Park Track

text:
Utah Olympic Park Track on kelkkailurata Utah Olympic Parkissa Summitin piirikunnassa Utahissa Yhdysvalloissa.
Utah Olympic Park Track rakennettiin Salt Lake Cityn talviolympialaisia varten.


title: Bluegrass (alue)

text: Bluegrass on alue Yhdysvalloissa, Kentuckyn osavaltiossa. Se on osavaltion parasta maanviljelysseutua ja asutettiin siksi ensimmäisenä. "Sinistä ruohoa" tarkoittavan nimensä se on saanut alueella yleisenä kasvavasta, sinertävänsävyisestä niittynurmikasta. Siitä tuli tunnettu hevostenkasvatusalue: niittynurmikka pumppaa maaperästä kalsiumia joka vahvistaa hevosten luita.


title: Bluegrass (alue)

text: Nykyisin noin puolet Kentuckyn asukkaista asuu bluegrass-alueella. Sen suurimpia kaupunkeja ovat Louisville ja Lexington.


title: Omakuva, en face

text: Omakuva, en face I on suomalaisen taiteilijan Helene Schjerfbeckin öljyvärimaalaus kankaalle vuodelta 1945. Tämä Ateneumin taidemuseon kokoelmiin vuonna 2005 lahjoitettu maalaus on kooltaan 39,5×31 cm.


title: Omakuva, en face

text: Helene Schjerfbeck asui kaksi viimeistä vuottaan Ruotsissa Saltsjöbadenin kylpylähotellissa, jonne hän muutti 22.2.1944. Saltsjöbadenissa taiteilija maalasi vielä useita teoksia kuvaten niissä ympäristöään, uustulkintoja varhaisemmista teoksistaan sekä muun muassa yli 20 omaakuvaa. Omiakuvia, jotka yleensä käsittävät pelkät kasvot, hän teki öljyväreillä, hiilellä, lyijykynällä, vesiväreillä sekä laveeraamalla. "Omakuva, en face I" on erisävyisillä ruskean väreillä maalattu teos, jossa kasvonpiirteiltään kulmikkaaksi maalattu nainen katsoo pystypäin silmäkulmastaan vasemmalle alaviistoon.


title: Omakuva, en face

text: Tuolta vuodelta on Ateneumin kokoelmissa myös sinne vuonna 1995 ostettu Schjerfbeckin lyijykynällä piirretty Omakuva, 16×14,5 cm, joka on myös vuodelta 1945.


title: Datame

text: Datame Oy oli suomalainen Finnet-ryhmän @450-verkon laajakaistaoperaattori. Yhtiö meni konkurssiin 2013, jolloin myös @450-verkko suljettiin Suomessa.


title: Datame

text: Datame Oy:n päätuote oli @450-laajakaista, langaton tietoliikenneyhteys, jonka toiminta-alue kattoi koko Suomen. Datame hankki @450-verkon Digita Oy:ltä 2011. Viime vaiheessa yhteys käytti CDMA-tekniikkaa, jolla yhtiön mukaan pystyttiin saavuttamaan 0,3 – 10M nopeus. Laajakaistayhteyden päätelaitteiksi sopivat nettitikku ja langaton reititin.


title: Datame

text: Puhelinpalveluita Datame Oy tarjosi tytäryhtiönsä Dicame Oy:n kautta.


title: Datame

text: Datame Oy:n omisti 11 Finnet-yhtiötä, jotka olivat PPO-Yhtiöt Oy, Kymen Puhelin Oy, Telekarelia Oy, Pohjois-Hämeen Puhelin Oy, Ikaalisten-Parkanon Puhelin Oy, JAPO (Alajärven Puhelinosuuskunta), Laitilan Puhelin Osk, Härkätien Puhelin Oy, Vakka-Suomen Puhelin Oy, Eurajoen Puhelin Osk ja Keikyän Puhelin Osk.


title: Datame

text: Datame Oy asetettiin konkurssiin 28.11.2013 omistajien hakemuksesta samaan aikaan tytäryhtiö Dicame Oy:n kanssa. Konkurssin syyksi ilmoitettiin muuttunut markkinatilanne ja toimintaympäristö sekä se, etteivät omistajat halunneet antaa lisää pääomaa eikä liiketoimintojen myynti onnistunut. Konkurssin jälkeen @450-laajakaista suljettiin.


title: Datame

text: Vuodesta 2014 lähtien Ukkoverkot Oy on tarjonnut entisen @450-verkon taajuudella omia LTE-tekniikalla toteutettuja laajakaistapalvelujaan.


title: Stade Olympique de Bellevarde

text: Stade Olympique de Bellevarde (myös La Face de Bellevarde) on laskettelurinne Val d’Isèressa Ranskassa.


title: Stade Olympique de Bellevarde

text: Stade Olympique de Bellevarden suunnitteli Bernhard Russi Albertvillen olympialaisiin miesten alppihiihtokilpailuja varten. Rinteessä järjestettiin Albertvillen olympialaisten miesten alppihiihtokilpailut erikoispujottelua lukuun ottamatta ja vuoden 2009 MM-kilpailuiden miesten kilpailut ja naisten tekniikkalajikilpailut. Rinteellä lasketaan myös vuosittain miesten alppihiihdon maailmancupin osakilpailuja.


title: Arnold Sports Festival

text: Arnold Sports Festival, aiemmin 'Arnold Classic on vuosittain Columbuksessa järjestettävä neljä päivää kestävä urheilutapahtuma, joka keskittyy erityisesti kehonrakennukseen ja fitness-urheiluun. Tapahtuma on nimetty sen toisen järjestäjän, Arnold Schwarzeneggerin mukaan.


title: Arnold Sports Festival

text: Arnold Sports Festivalin taustalla on vuonna 1970 Columbuksessa järjestetyt painonnoston maailmanmestaruuskilpailut. Niitä organisoimassa ollut Jim Larimer sai idean järjestää niiden yhteydessä kehonrakennuskilpailun. Kilpailuun osallistui myös nuori itävaltalainen Arnold Schwarzenegger, joka vakuuttui järjestelyistä ja ilmoitti Larimerille haluavansa olla mukana järjestää Columbuksessa kehonrakennuskilpailuja aktiiviuransa jälkeen.


title: Arnold Sports Festival

text: Schwarzenegger palasi Columbukseen 1975 ja sopi Larimerin kanssa tulevista kehonrakennuskilpailuista. He järjestivät Columbuksessa vuodesta 1976 alkaen viisi Mr. Olympia -kilpailua ja useita Mr. World- ja Mr. Universe -kilpailuja. Arnold Classic -tapahtuma käynnistyi lopulta vuonna 1989. Tapahtuma alkoi pian kasvaa, ja ensimmäisenä sen yhteyteen lisättiin Fitness Expo, jonka päälavalla esiintyi voimamiehiä, painonnostajia ja kädenvääntökilpailuja. Expon jälkeen ohjelmaan tuli oheistoimintoina erilaisia urheilutapahtumia, joita käydään varsinaisen tapahtumakeskuksen lisäksi Ohion osavaltionyliopiston kampusalueella, Columbuksen keskustassa ja läheisessä jääkiekkohallissa.


title: Pikkulatuskamonarkki

text: Pikkulatuskamonarkki ("Machaerirhynchus flaviventer") on latuskamonarkkien heimoon kuuluva varpuslintu.


title: Pikkulatuskamonarkki

text: Pikkulatuskamonarkkia tavataan Australiassa, Indonesiassa ja Papua-Uudessa-Guineassa. Lajin kannankehitys on vakaa, ja se on luokiteltu elinvoimaiseksi.


title: Nurmen lava

text: Nurmen lava sijaitsee Nurmen kylässä Lempäälässä. Lavan toiminnasta vastaa paikallinen Lions Club Lempäälä. Toimintaa pyöritetään talkoilla, ja tuotto menee paikalliseen hyväntekeväisyyteen. Lavalla on tanssit perjantaisin, ja yleisökeskiarvo on 400 tanssijaa illassa.


title: Nurmen lava

text: Nurmen lava on Oulun Yliopiston selvityksessä todettu Suomen vanhimmaksi toimivaksi tanssilavaksi. Vuonna 1912 Nurmen VPK rakensi tanssilavan talkoilla. Kun lava oli toiminut vuoden pari, niin seuraavana talvena sen katto romahti. Katto korjattiin ja sen rakenteita vahvistettiin.


title: Puut ja auringonlasku, Hiidenvesi

text: Puut ja auringonlasku, Hiidenvesi on taiteilija Helene Schjerfbeckin hiili ja vesivärityö paperille vuodelta 1942. Kooltaan tämä maalaus on 24,5×28,5 cm ja se kuuluu Ateneumin taidemuseon Nanny Ja Yrjö Kauniston lahjoituskokoelmaan vuodelta 2005.


title: Puut ja auringonlasku, Hiidenvesi

text: Vuonna 1942 Helene Schjerfbeck täytti 80 vuotta. Hän siirtyi helmikuussa 1942 Nummelan Luontolan parantolaan, jossa hän maalasi useita teoksia. Läheinen Hiidenvesi- järvi oli yksi hänen maalausaiheitaan. "Puut ja auringonlasku, Hiidenvesi" -maalaus on yksi näitä Hiidenvesi-maalauksia, joita aiheen lisäksi yhdistää tumma harmaa väri.


title: Puut ja auringonlasku, Hiidenvesi

text: Lokakuussa suomalaissyntyinen Gösta Stenman järjesti Tukholmassa Juhlanäyttelyn: Schjerfbeckin Hyllningsutställning, jossa oli esillä luettelon mukaan 110 teosta. Schjerfbeck valittiinkin juhlavuoden kunniaksi Tukholman Vapaiden taiteiden akatemian ulkomaisen luokan jäseneksi. Schjerfbeck itse iloitsi varsinkin siitä, että heidän nimilistassaan oli hänen edellään nimi Pablo Picasso.


title: Isolatuskamonarkki

text: Isolatuskamonarkki ("Machaerirhynchus nigripectus") on latuskamonarkkien heimoon kuuluva varpuslintu.


title: Isolatuskamonarkki

text: Isolatuskamonarkkia tavataan Indonesiassa ja Papua-Uudessa-Guineassa. Lajia on kuvattu melko yleiseksi, ja se on luokiteltu elinvoimaiseksi.


title: Papuannaukuja

text: Papuannaukuja ("Ailuroedus buccoides") on lavastajien heimoon kuuluva varpuslintu.


title: Papuannaukuja

text: Papuannaukujaa tavataan Indonesiassa ja Papua-Uudessa-Guineassa. Lajia on kuvattu melko yleisestä yleiseksi, ja se on luokiteltu elinvoimaiseksi.


title: Corviglia

text: Corviglia on talviurheilukeskus Sankt Moritzin, Celerina/Schlarignan ja Samedanin kunnissa Sveitsissä. Se kuuluu Engadin St. Moritz -turistialueeseen.


title: Corviglia

text: Corviglia on suurin laskettelukeskus Engadin St. Moritz -alueella. Siellä on järjestetty vuoden 1948 talviolympialaisten alppihiihtokilpailut ja vuosien 1934, 1974, 2003 ja 2017 alppihiihdon maailmanmestaruuskilpailut. Corviglian rinteillä lasketaan vuosittain alppihiihdon maailmancupin osakilpailuja.


title: Corviglia

text:
Corviglian laskettelukeskuksessa on 24 hiihtohissiä, joista kaksi on funikulaaria, kolme gondolihissiä, kaksi 6-hengen tuolihissiä, kahdeksan 4-hengen tuolihissiä, yksi 3-hengen tuolihissi, yksi 2-hengen tuolihissi, kolme ankkurihissiä ja neljä mattohissiä.
Corviglian laskettelukeskuksessa on 33 laskettelurinnettä ja laskettelupuisto Corviglia Snowpark. Laskettelurinteitä ovat muun muassa Olympia, Corviglia Run ja Paradiso.


title: Yli-Kurkikoski

text: Yli-Kurkikoski on koski Iijoessa Pudasjärvellä Pohjois-Pohjanmaalla. Sen putouskorkeus on 8,3 metriä.


title: Pioneer Memorial Cemetery

text: Pioneer Memorial Cemetery on uudisasukkaiden hautausmaa Cincinnatissa Ohiossa. Se sijaitsee Columbia-Tusculumin alueella lähellä Lunkenin lentokenttää. Hautausmaa, jolle on haudattu vapaussodan ja sisällissodan veteraaneja, on Hamiltonin piirikunnan vanhin.


title: Pioneer Memorial Cemetery

text: Hautausmaalta löydettiin vuonna 1958 metsämaakaudelle ajoitetun intiaanikylän jäänteet, mutta paikalla ei suoritettu kaivauksia. Alue oli hoitamatta vuoteen 1967, jolloin kaupunki aloitti kunnostusprojektin.


title: Collide with the Sky

text: Collide with the Sky on amerikkalaisen Pierce the Veil -yhtyeen kolmas kokonainen studioalbumi. Se julkaistiin 17. heinäkuuta 2012.


title: Collide with the Sky

text: Laulaja ja kitaristi Vic Fuentesin mukaan albumin kuvituksen teema on hypätä pois maasta joka rikkoutuu allasi. "Ajatuksena on tuoda toivoa kaaoksen keskelle, joka tapahtuu ympärilläsi. Jos maa olisi hajoamassa jalkojesi alta, ensimmäinen reaktiosi voisi olla juosta ja hypätä turvaan, silloin olet pysähtynyt ilmaan johon minä keskityn. Silti et tiedä putoaako vai lentääkö henkilö. Siinä on kyse itsensä vapauttamisesta asioista jotka hajoavat tai painuvat kasaan elämässä, ja toivon löytämisestä epätoivon keskeltä."


title: Collide with the Sky

text: Levy on bändin ensimmäinen Fearless Recordsilla. Heidän kaksi edellistä albumiaan julkaistiin Equal Visionilla. Se tehtiin ennakkotilattavaksi Merchnoween 6. kesäkuuta 2012. Albumin julkaisua tuki bändin kiertely osana 2012 Vans Warpe Touria heinä- ja elokuun aikana kuten heidän ensimmäinen pääesiintyminen syyskuussa. Albumin ensimmäinen single, "King for a Day" julkaistiin 5. kesäkuuta 2012. Siinä laulaa myös Sleeping with Sirensin laulaja Kellin Quinn. "Bulls in the Bronx" valittiin toiseksi singleksi ja julkaistiin 26. kesäkuuta 2012. Albumi pääsi US Billboard 200 listalle sijoituksella 12, myyden yli 27 000 kopiota ensimmäisellä debyyttiviikollaan. Tämä merkitsi suurta edistystä yhtyeelle, vaikka albumi vuoti internetiin neljä viikkoa ennen virallista julkaisua. 6. elokuuta yhtye julkaisi musiikkivideon kappaleelle "King for a Day".


title: Collide with the Sky

text: Albumi sai hyvän vastaanoton kriitikoilta. Alternative Press antoi albumille 4/5 tähteä kommentoiden seuraavasti: "Collide with the Sky on PTV:n parasta aikaansaannosta tähän mennessä." He ylistivät albumia popin voimaksi "Props & Mayhemissa" sanoen, että sinun täytyisi ladata "Tangle in the Great Escape." AbsolutePunk kommentoi, että albumi on "valmis jatkamaan Pierce the Veilin vakaata työtä ylös asti" sisältäen että se todistaa Pierce the Veilin olevan vielä askeleen edellä muita, kun puhutaan post-hardcoren palasien yhdistelystä, ja he eivät pudota palloa pitkään aikaan.


title: Collide with the Sky

text: Toukokuuhun 2013 mennessä albumi oli myynyt 120 000 kopiota.


title: Yliskylän venehauta

text: Yliskylän venehauta on esikristillisen ajan lopulta peräisin oleva polttohauta. Se on Perniön Yliskylässä ruumiskalmiston yhteydessä. Se on yksi vajaasta neljästäkymmenestä Suomessa löydetysta venehautauksesta ja ensimmäinen, jota on tutkittu tieteellisesti. Hjalmar Appelgren tutki Yliskylän venehautauksen 1883. Hautaus löytyi Perniön kirkkomaata laajennettaessa.


title: Yliskylän venehauta

text: Esineiden määrä tässä haudassa oli poikkeuksellisen suuri: neljä miekkaa (väännetty sykkyrään), kuusi kilvenkupuraa ja niiden kädensijat (ns. suomalaista tyyppiä, käytössä Merovinkiajan alkupuolella), kuusi keihäänkärkeä (putkellista mallia, "Yliskylän tyyppiä"), yksi väkipuukko ja kolme muuta suurehkoa veistä, yksi nuolenkärki, hevosen kuolaimet, piiskanvarsi, poikkeuksellisen upea vyö (Solki hopeoitua rautaa, leveäkantainen paljin pronssia. Tämäntyyppinen solki on ollut erittäin yleinen kaikkialla Euroopassa merovingiajalla, mutta Suomessa sen käyttö rajoittuu 600-luvulle). Runsaasti oli myös erilaisia tarve-esineitä.


title: Yliskylän venehauta

text: Kumpu on kiven- ja maansekainen sekä 60-70 cm laaja ja 30-40 cm korkea, ja sen alle on haudattu veneessä varusteineen poltetun vainajien jäännökset. Vainajia on ilmeisesti ollut miekkojen määrän perusteella ainakin neljä, joskin kilpiä on kuusi kappaletta. Yliskylän venehautauksessa haudatut soturit olivat varustetut aikakautensa parhaalla aseistuksella ja korostivat merovingiajan sotaista henkeä, mikä ilmeni myös Suomen kaltaisessa periferiassa. Miekansäilät on taivutettu kasaan.


title: Yliskylän venehauta

text: Veneen pituudeksi on niittinaulojen määrän (yli 800 ja lisäksi rautaisia sinkilöitä sekä niittien yhdistämiä rautalevyjä) perusteella arvioitu noin 15 metriä. Hauta on ajoitettu 600-luvulle. Kyseessä on tärkeän päällikön hauta ja Skandinaviassa useiden kilpien esiintymistä haudassa on pidetty merkkinä merikuninkaan haudasta.